open-index/open-wikipedia-markdown huggingface dataset:
సుగంధ ద్రవ్య మొక్కల జాబితా

thumb|సుగంధ ద్రవ్యాలు

భారతదేశం సుగంధ ద్రవ్యాలకు పుట్టినిల్లు. ప్రపంచంలో పెరిగే 80 జాతులలో 50కిపైగా భారతదేశంలోనే పండిస్తారు. దాదాపుగా సుగుంధద్రవ్యాలన్నియు సుగంధ తైలాలను ఇస్తాయి. ఇవి ఔషధ గుణాలను కల్గి ఉంటాయి. వృక్షనామాలతో పాటు అకృతి, వాటిలో ఉపయెాగపడే భాగాలు ఇవ్వబడ్డాయి.

# అనెథం సోవా (సీమ సోపు, సబాసిగె)
# కారం కార్వీ (సీమ సొపు )
#బునియమ్ పెర్సికమ్ (నల్ల జీలకర్ర)
#కొరియాండ్రమ్ సటైవమ్ (కొత్తిమీర)
#కుమినమ్ సిమినమ్ (జీలకర్ర)
#ఎరింజియమ్ ఫోటిడమ్ (కెేరళ కొత్తిమీర)
#ఫెరులా అసఫొటిడా (ఇంగువ) 
#ఫోయినిక్యులమ్ వల్గెేర్ (సోంపు, సోపు, పెద్ద జీలకర్ర)
#పింపినెల్లా అనైసమ్ (కుప్పిసోపు)
#ట్రాకిస్పెర్మమ్ అమ్మి (వాము, యవానీ, అజమోదికా)
#అర్మోరేషియా రస్టెకానా (అశ్వములి)
#బ్రాసికా జన్షియా (ఆవాలు)
#బ్రసికా నైగ్రా (నల్ల ఆవాలు)
#సైనాప్సిస్ అల్బా (తెల్ల ఆవాలు)
#టామరిండస్ ఇండికా (చింత)
#కప్పారిస్ సైనోసా (కోకిలాక్షము)
#గార్సీనియా కంబోగియా (మలబర్ చింత) 
#గార్సీనియా ఇండికా (వృక్షామ్ల)
#ట్రైగోనెల్లా ఫోయినమ్-గ్రీకమ్ (మెంతులు)
#హెడిచియం స్పైకాటం - కచ్చూరాలు 
#స్ట్రైక్నోస్ పొటాటోరం - ఇండుపు 

## మూలాలు

## వెలుపలి లంకెలు
వర్గం:సుగంధ ద్రవ్యాలు
నీటిబ్రాహ్మీ

**నీటిబ్రాహ్మీ** (**బకొప మొన్నిఎరి**) పుష్పించే జాతికి చెందిన మొక్క. ఇది లతలా అల్లుకుంటుంది. దీనిని తమిళులు నీర్బ్రహ్మీగా వ్యవహరిస్తారు, అంటే ఇది నీటి వద్ద దొరికే బ్రాహ్మీ లాంటి ఆకులు కలిగిన మొక్క. ప్రస్తుతం ఆయుర్వేద ఔషధిగా దీనిని వాడుతున్నారు. నరాల సంబంధిత వ్యాధులలో ఈ మొక్కను ఔషధంగా పరిశోధనలు చేస్తున్నారు.

## ఆవాసం, ఉనికి
ఇది సాధారణంగా భారతదేశం, నేపాల్, శ్రీలంక, చైనా, పాకిస్తాన్, తైవాన్, వియత్నాం అంతటా చిత్తడి ప్రాంతాల్లో పెరుగుతుంది. ఈ మొక్కను ఫ్లోరిడా, హవాయి లాంటి యునైటెడ్ స్టేట్స్ ఇతర దక్షిణాది రాష్ట్రాల్లో గుర్తించవచ్చు. ఈ మొక్కను నీరు ఎక్కువగా ఉండే చోట పెంచవచ్చు.
## లక్షణాలు
ఈ మొక్క ఆకులు, కుచించుకుపోయిన దీర్ఘచతురస్రాకార ఆకారంతో, 4-6 మిల్లీమీటర్ల మందం ఉంటాయి. ఆకులు శూలాకారంలో కాండానికి అటూ-ఇటూ ఉంటాయి. పువ్వులు నాలుగైదు రేకుల తో, చిన్నగా తెలుపు వర్ణంలో ఉంటాయి. నీటిలో పెరగడం దాని సామర్థ్యం. ఇది ఒక ప్రసిద్ధమైన ఆక్వేరియం మొక్క కూడా. ఇది కొద్దిగా ఉప్పు నీటిలో కూడా పెరుగుతుంది.
## ఆర్థిక ప్రాముఖ్యత
ఈ నీరబ్రాహ్మీ హిందూ దేవుడు బ్రహ్మ పేరు మీద పేరు పొందింది. సాంప్రదాయకంగా నరాల టానిక్, అభిజ్ఞ పెంచే సాధనంగా ఉపయోగపడుతుంది. 
## ఉపయోగాలు
* మూర్ఛ రోగాలకు నివారణ
* ఉబ్బసం చికిత్సలోనూ ఉపయోగకరం
* కణితులు, రక్తహినత, జలోదరం, విస్తారిత ప్లీహము, అజీర్ణం, వాపులు, లెప్రసీలకు ఈ మొక్కను ఉపయెగిస్తారు.
## చిత్రమాలిక

Starr 010818-0007 Bacopa monnieri.jpg|నీటి బ్రాహ్మీ మొక్క, పూవులతో
Bacopa monnieri (L.) Pennell (6812664897).jpg|నీటి బ్రాహ్మీ పువ్వు
Starr 040423-0080 Bacopa monnieri.jpg|నీటి బ్రాహ్మీ సహజస్థావరంలో
Starr 030729-0052 Bacopa monnieri.jpg|నీటి బ్రాహ్మీ సహజమైన నీటిలో


## మూలాలు

వర్గం:పుష్పించే మొక్కలు
వర్గం:ఔషధ మొక్కలు
భారతీయ ఆవాలు

**ఆవాలు ** నలుపు, ముదురు గోధుమ రంగులలో ఉంటుంది. కొద్దిపాటి జన్యుమార్పుల వలన ఇవి అలా ఉంటాయి. భారతీయ ఆవాలు ఎక్కువగా కేవలం ముదురు గోధుమ రంగులోవి ఉంటాయి. బ్రాసికా జన్షియా భారతీయ ఆవాల రకం, ఇది హిమాలయాల అడుగున ఉన్న మైదానాలలో విరివిగా పెరుగుతుంది. ఇది ఆవాల మొక్కలలో ఒక రకం. 
## ఉపయోగాలు
* బ్రాస్సీకా జంషియా కాడ్మీయం, అనేక ఇతర నేల ట్రేస్ ఎలిమెంట్స్ హైపర్ ఎక్యుమిలేట్ చేయవచ్చు.
* అది ఒక సెలీనియం, క్రొమియం, ఇనుము, జింక్ ఆహర సప్లిమెంట్ వంటీ ఉపయోగించవచ్చు.

## వివరణ
### బాహ్యలక్షణాలు
ఒక వార్షిక వరకు మూలికలు నిటారుగా m లేదా మరింత పొడవు, దట్టంగా దీర్ఘ సారించింది. 
ముఖ్యంగా పైన, వెంట్రుకలులేని సబ్ గ్లాకస్. 
### ప్రత్యేక లక్షణాలు
* ప్రత్యమ్నాయ ఆకులుపార్శ్వ ఖండాలలో 1-3 జతలతో, అప్పుడప్పుడు దంతాకార 20*10సెంమీ, నాడులకు అప్ తో తక్కువ, బేసల్ పీటియోలేట్, కాదు ఆరిక్యులేట్, ఎగువ 5-10* 1.5 3 సెంమీటర్ల, పిటీయోలేట్ అరిక్యూలేట్,
* సబెయంటైర్ కాదు ఒబొవేట్, గురు, ముతక దంతాకారకు, సబ్ పిటీయోలేట్ కూచిగా అబ్లంసియోలేట్, తీవ్రమైన లేదా పండులో దీర్ఘ పుష్పించే 15-30 సెంమి; దీర్ఘ 5-12 యం యం, ఆరొహణ పెడికల్.
* 3.5-4 యం యం దీర్ఘ రక్షక పత్రావళి, దీర్ఘ చతురస్రం. ప్రకాశవంతమైన పసుపు, 4.5-8 (-10) యం యం పొడవు రేకులు, ఒబొవేట్ అంగము గొళ్ల, శంఖమును పొలిన ముక్కు. 5-7యం యం దీర్ఘతొ1.5-2 యంయం విస్తృత పరాగ, ప్రముఖంగాకీల్డ్మిడ్వైన్విత్తనాలు 12-20, సి.1యం యం వ్యాసం, చీకటి ఎరుపు-గొధుమ, గుండ్రణనైన, రెటీకులేతట్.

## ఆర్ధిక ప్రాముఖ్యత
*బ్రాసికా నూనె గింజలు ఉత్పత్తి గత 40 సంవత్సరాలుగా పెరిగింది.
*సొయాబీన్, తర్వాత కూరగాయల నూనె అత్యంత ముఖ్యమైన ప్రపంచ మూలాలు, జాతులపుట్టుక.
## చిత్రమాలిక

దస్త్రం:Brassica juncea var. juncea 3.JPG|జంషియా
దస్త్రం:Sarepta sinep.jpg|జంషీయా శాస్త్రీయ నామం: బ్రాస్సికా జంషియా
దస్త్రం:Yellow mustard flower.jpg|జంషియా

## మూలాలు

## వనరులు
#http://www.cherryfarms.co.uk/kaichoi.html 
#http://kamalkitchen.com/sarson-ka-saag-mustard-greens/ 
#http://www.thehindu.com/features/metroplus/flavour-of-punjab/article4446215.ece

వర్గం:బ్రాసికేసి
వర్గం:మొక్కలు
పప్పు ధాన్యాలు

లెగ్యూమె అనేవి బఠానీ కుటుంబానికి చెందిన ఫాబేసి (లేదా లెగుమినోసే) మొక్కలు లేదా అటువంటి మొక్కల పండ్లు లేదా విత్తనాలు. మానవ వినియోగం కోసం పొడి ధాన్యంగా ఉపయోగించినప్పుడు, విత్తనాలను పప్పుధాన్యాలు అని కూడా పిలుస్తారు. లెగ్యూములను వ్యవసాయపరంగా, ప్రధానంగా మానవ వినియోగం కోసం, కానీ పశువుల మేత,సైలేజ్‌గా మరియు నేలను పెంచే పచ్చి ఎరువుగా కూడా పండిస్తారు. లెగ్యూములు వృక్షశాస్త్రపరంగా ప్రత్యేకమైన పండ్ల రకాన్ని ఉత్పత్తి చేస్తాయి - ఒక సాధారణ పొడి పండు, ఇది ఒక సాధారణ కార్పెల్ నుండి అభివృద్ధి చెందుతుంది మరియు సాధారణంగా రెండు వైపులా విడిపోతుంది (ఒక సీమ్ వెంట తెరుచుకుంటుంది).

చాలా లెగ్యూములు రైజోబియా అనే సహజీవన నత్రజని-స్థిరీకరణ బ్యాక్టీరియాను కలిగి ఉంటాయి, దీనిని రూట్ నోడ్యూల్స్ అని పిలుస్తారు. స్థిర నత్రజనిలో కొంత భాగం తరువాతి పంటలకు అందుబాటులోకి వస్తుంది, కాబట్టి లెగ్యూములు పంట భ్రమణంలో కీలక పాత్ర పోషిస్తాయి.

## కొన్ని పప్పు దినుసులు
పప్పు దినుసులన్నీ ఫాబేసి కుటుంబానికి చెందినవి.ఉపయొగాపడే భాగాలు భీజదళాలు.
#అరకిస్ హైఫొజియా(వేరుశనగ,పల్లి,బుడ్డలు)
#కజానస్ కజాన్(కందులు,తొగరి)
#సైసర్ అరైటినమ్(శనగలు)
#గ్లైసిన్ మాక్స్(సోయా చిక్కుడు)
#లాధిరస్ సటైవస్(కేసరి పప్పు,లంకలు)
#లెన్స్ కులినారిస్(సిరి శెనగలు,మిసూరుపప్పు)
#మాక్రోటైలోమా యూనిఫ్లోరమ్(ఉలవలు)
#పైసం సటైవమ్(బఠాణి,బటగాళ్లు)
#విసియా ఫాబా(పెద్ద చిక్కుడు)
#విగ్నా అకోనిటిఫోలియా(కుంకుమ పెసలు)
#విగ్నా ముంగో(మినుములు,ఉద్ది బేడలు,నల్ల మినుములు)
#విగ్నా రేడియేటా(పెసలు,ఉత్తులు)
#విగ్నా ట్రైలోబేటా(పిల్లి పెసర)
#విగ్నా అంగిక్యూలేటా(అలసందలు,బెబ్బర్లు,దంటుపెసలు)

## అంతర్జాతీయ పప్పు దినుసుల దినం

ఐక్యరాజ్యసమితి జనరల్ అసెంబ్లీ యొక్క అరవై ఎనిమిదవ సమావేశం 2016 ను అంతర్జాతీయ పప్పుధాన్యాల సంవత్సరంగా ప్రకటించింది.  ప్రభుత్వాలు, సంబంధిత సంస్థలు, ప్రభుత్వేతర సంస్థలు,  ఇతర సంబంధిత వాటాదారుల సహకారంతో ఈ సంవత్సర అమలును సులభతరం చేయడానికి ఐక్యరాజ్యసమితి యొక్క ఆహార మరియు వ్యవసాయ సంస్థ నామినేట్ చేయబడింది. ఆహార భద్రత మరియు పోషకాహారాన్ని లక్ష్యంగా చేసుకుని స్థిరమైన ఆహార ఉత్పత్తిలో భాగంగా పప్పుధాన్యాల పోషక ప్రయోజనాల గురించి ప్రజలలో అవగాహన పెంచడం దీని లక్ష్యం. పప్పుధాన్యాల ఆధారిత ప్రోటీన్లను బాగా ఉపయోగించడం, పప్పుధాన్యాల ప్రపంచ ఉత్పత్తిని మరింత మెరుగుపరచడం, పప్పుధాన్యాల ప్రపంచ వాణిజ్యంలో సవాళ్లను పరిష్కరించడం వంటి ఆహార గొలుసు అంతటా కనెక్షన్‌లను ప్రోత్సహించడానికి ఈ సంవత్సరం అవకాశాన్ని సృష్టించింది.

## మూలాలు

వర్గం:ఆహార పంటలు
వర్గం:ఫాబేసి కుటుంబ మొక్కలు
దుంపల జాబితా

## దుంపలు
#డాకస్ కరొటా రకం సటైవా(కేరట్, గాజరగడ్ద)
#అమార్ఫోఫాలస్ కంపాన్యులేటస్(కందగడ్డ, తీయకంద, రత్నపురిగడ్డ)
#కొలకేశియా ఎస్కూలెంట(చేమ దుంప)
#బ్రాసిక ఒలరేషియా రకం గాంగిలాయిడస్(నూల్ కోల్)
#బ్రాసికా రావ(టర్నిప్)
#రఫానస్ సటైవస్(ముల్లంగి)
#బీటా వల్గారిస్-బీట్ రూట్(చార్డ్, మాంజిల్స్, షుగర్ బీట్)
#ఐపోమీయా బటాటస్(చిలగడ దుంప, గెనసుగడ్డ)
#డయాస్కోరియా అలేట(పెండలం)
#డ.బల్బిఫెరా(వరాహకంద, అటగతీగ)
#డ.ఎస్కులెంటా(ఆకతాయి తీగ.)
#డ.అపోసిటిఫోలియా(అడవిదుంప, నరబడ్డు)
#సొలేనం ట్యూబరోజమ్(బంగాళ దుంప, ఉర్లగడ్డ, ఆలు)
#ట్రయాంథిమా డెకాండ్రా(ఎర్ర గలిజెరాకు)
#ట్రయాంథిమా డెకాండ్రా(ఎర్ర గలిజెరాకు)
#ట్రా.పోర్చులాకాస్ట్రమ్(గంజెరాకు, గలిజేరు, తెల్లగలిజేరు, అంబటిమాడు, వర్షాభు)
#అల్మేనియా నోడిఫ్లోరా(ఎర్ర బద్దాకు, అడవి గరూంగూర)
#ఆల్డర్ నాంథరా సెసిలిస్(పొన్నగంటి కూర, మత్యాక్షి)
#నూల్ కూల్
#చామ దుంప
#బీట్ రూట్
#పెండలం
#అల్లం
#పసుపు

వర్గం:దుంప మొక్కలు
వర్గం:జాబితాలు
జీత్ గంగూలీ

**జీత్ గంగూలీ** (జననం **చంద్రజీత్ గంగూలీ** బెంగాలీ: চন্দ্রজিৎ গাঙ্গুলী), (**జీత్ ** గా సుప్రసిద్ధులు), బెంగాలీ, హిందీ సినిమా పరిశ్రమలో గాయకుడు, సంగీత దర్శకుడు.  ఆయన తన మూడవ యేట నుండే ప్రపంచ సంగీత సామ్రాజ్యంలోనికి అడుగుపెట్టాడు. ఆయన బేరనాగోర్ రామకృష్ణ మిషన్ ఆశ్రమ పాఠశాలనందు విద్యాభ్యాసం చేశారు.తరువాత కలకత్తా విశ్వవిద్యాలయం నుండి పట్టభద్రుడైనాడు. ఆయన తన తండ్రి అయిన కాళీ గంగూలీ, ఆయన అత్తమ్మ(తండ్రి సోదరి) షిబానీ రాయ్ చౌదరి ల వద్ద భారతీయ సాంప్రదాయ సంగీతాన్ని అభ్యసించారు. ఆయన వెస్టర్న్ మ్యూజిక్,జజ్, రాక్ సంగీతాన్ని ప్రముఖ జజ్ గిటారు కళాకారుడైన "కార్ల్‌టన్ కిట్టో" వద్ద నేర్చుకున్నారు.అంగూలీ బాలీవుడ్ లో ప్రముఖ సంగీత దర్శకుడు.అనేక చిత్రాలకు సంగీతాన్ని అందించారు.

## మూలాలు

## ఇతర లింకులు
* 
* 
* 
* Jeet Ganguly first time working with Pandit Ajoy Chakroborty in a bengali film Bhorer Allo produced by Green Pigeon Movies

వర్గం:సంగీత దర్శకులు
వర్గం:బెంగాలీ వ్యక్తులు
వర్గం:జీవిస్తున్న ప్రజలు
వర్గం:ఫిలింఫేర్ అవార్డుల విజేతలు
రామాయణ విషవృక్షఖండన

**రామాయణ విషవృక్షఖండన** లేదా *లత రామాయణం*,  తెన్నేటి హేమలత రచన. రంగనాయకమ్మ వ్రాసిన రామాయణవిషవృక్షానికి విమర్శ గ్రంధంగా ఈ పుస్తకం వ్రాసారు.
## విశేషాలు
విశ్వనాథ సత్యనారాయణ 1962లో తానూ వ్రాసిన రామాయణం కు  శ్రీమద్రామాయణకల్పవృక్షం అన్న పేరుతొ ప్రచురించారు, ఆకావ్యాన్ని తీవ్రంగా విమర్శిస్తూ 1974లో రంగనాయకమ్మ రామాయణ విషవృక్షం (3 సంపుటాలు) వ్రాసారు అని చాలా మంది అనుకుంటారు కానీ, రంగనాయకమ్మ విశ్వనాధ వారి రామాయణాన్ని విమర్శిస్తూ రామాయణ విష వృక్షం వ్రాయలేదు. ఆయన కల్ప వృక్షం అని పేరు పెడితే రంగనాయకమ్మ తన విమర్శకు విష వృక్షం అని పేరు పెట్టారు తప్ప ఈ రెండిటికీ పెద్ద సంబంధం లేదు.  రంగనాయకమ్మ వ్రాసిన విషవృక్షాన్ని ఖండిస్తూ, లత 1977లో  **రామాయణవిషవృక్ష ఖండన** వ్రాసారు. ఈరెండు పుస్తకాలమీద హోరాహోరీ చర్చలు జరిగాయి. ఆనాటి ప్రముఖ రచయితలూ, పాఠకులూ ఇరుప్రక్కలా వాదించుకున్నారు. కొడవటిగంటి కుటుంబరావు "వేదాల్లో ఏముంది", "రంగనాయకమ్మ రామాయణవిషవృక్షం-ఒక పరిశీలన" అన్నపేరుతో 1977లోనే మరో పుస్తకం ప్రచురించారు. ఇద్దరు రచయిత్రులు రాసిన రెండు పుస్తకాలు కారణంగా ఇంతమంది రచయితలూ, పాఠకులూ తీవ్రంగా వాదోపవాదాలు సాగించడం తెలుగుసాహిత్యంలో ఒక చారిత్రాత్మక సంఘటన.
## మూలాలు

వర్గం:తెలుగు నవలలు
వర్గం:విమర్శన గ్రంథాలు
వర్గం:రామాయణం
ఘట్టి ఆంజనేయశర్మ

thumbnail|ఘట్టి ఆంజనేయశర్మ
**ఘట్టి ఆంజనేయశర్మ** వృత్తిరీత్యా ఇంజనీరు. ప్రవృత్తి రీత్యా రచయిత. 1928 ప్రాంతంలో జన్మించాడు. గుంటూరు జిల్లా, కుంచవరం గ్రామం ఇతని స్వస్థలం
## రచనలు
### కథాసంపుటాలు
# ఆమె చూపిన వెలుగు
# ఘట్టి ఆంజనేయశర్మ కథలు
### జీవిత చరిత్రలు
# సాహితీలత - తెన్నేటి హేమలత జీవిత చరిత్ర
# భగవాన్ శ్రీ రమణ మహర్షి

### నాటకాలు/నాటికలు
# దేశోద్ధారకులు
# ఆశ్రయహీన
# అమరాన్వేషి
# మగువ మనస్సు

### కథలు
# అనుకునే విధం
# అమూల్య నిధి
# ఆమె చూపిన వెలుగు
# ఆర్జించిన ద్రవ్యం
# ఆశ్రిత యాత్ర
# ఋణ విముక్తి
# కొడుకు చదువు
# చీకట్లో రోదించే బాలమూర్తి
# చెలరేగే అశాంతి
# తుదిసందేశం
# నాగమ్మ జీవయాత్ర
# నాయకుడి జననం
# నిక్షిప్తమణి
# పరిణామం
# పసి హృదయాలు
# పాషాణాల పరితాపం
# బడి గంటలు
# మతంలేని లోకం
# మనస్తత్వాలు
# మాతృదేవి
# మిగిలినది ఒక్క సితార్
# రిక్షాలో
## మూలాలు

## ఇతర లింకులు
* కథానిలయం లో పుస్తకం: ఘట్టి ఆంజనేయశర్మ కథలు
* Full text of "Eminent Scholars and other essays in Telugu Literature"

వర్గం:1928 జననాలు
వర్గం:తెలుగు రచయితలు
వర్గం:తెలుగువారిలో సాంకేతిక నిపుణులు
వర్గం:గుంటూరు జిల్లా రచయితలు
శ్రీగుప్తుడు

**శ్రీగుప్తుడు**()  గుప్తసామ్రాజ్య స్థాపకుడు. ఈయన ఉత్తర భారతదేశంలో గుప్తసామ్రాజ్య చక్రవర్తిగా కీర్తిపొందాడు.ఈ సామ్రాజ్యం ఉత్తర భారతదేశంలో గుజరాత్, రాజస్థాన్ లోని కొంతభాగం, పశ్చిమ భారతదేశం, బంగ్లాదేశ్ ప్రాంతాలకు విస్తరించింది. వీరి రాజధాని పాటలీపుత్రము, ప్రస్తుత బీహారు రాజధాని పాట్నా.దీనికి అనేక ఆధారాలున్నాయి.

690 CE లో యీజింగ్ వ్రాసిన రచనల ఆధారంగా శ్రీగుప్తుడు పరిపాలించినట్లు ఋజువులున్నాయి. అదే విధంగా మొదటి చంద్రగుప్తుడు|మొదటి చంద్రగుప్తుని(305-335) కుమార్తె ఐన ప్రబహవతి గుప్త వ్రాసిన పూనా రాగిపత్ర శాసనం శ్రీగుప్తుడు గుప్తసామ్రాజ్య స్థాపకుడని తెలియుచున్నది. చైనాదేశపు సన్యాసి అయిన యీజింగ్ 690 CE లో వ్రాసిన రచనల ఆధారంగా ఉత్తర భారతదేశంలోని నలందా కు సమీపంలొ గల మ్ర్గసిఖవాన అనే భౌద్ధ దేవాలయం శ్రీ గుప్తుడు నిర్మించినట్లు తెలియుచున్నది. ఈ దేవాలయం చైనా నుండి వచ్చు భౌద్ధ యాత్రికుల కొరకు నిర్మించినట్లు ఈ దేవాలయ నిర్వహణకు 40 గ్రామాల సిస్తును కేటాయించినట్లు తెలియుచున్నది.

## మూలాలు

వర్గం:గుప్త సామ్రాజ్యం
వర్గం:భారతదేశ చక్రవర్తులు
బెల్లంకొండవారి పాలెం

**బెల్లంకొండవారి పాలెం** పల్నాడు జిల్లా మాచెర్ల మండలానికి చెందిన రెవెన్యూయేతర గ్రామం.

## మూలాలు

## మూలాలు
వర్గం:మాచర్ల మండలం లోని రెవిన్యూయేతర గ్రామాలు
రైతునేస్తం

**రైతునేస్తం** వ్యవసాయం సంబంధించిన విజ్ఞానాన్ని అందించే మాసపత్రిక. ఈ పత్రిక సంపాదకుడు వెంకటేశ్వరరావు. హైదరాబాద్ నుండి వెలువడుతున్నది.
## విశేషాలు
రైతులను ప్రోత్సహించేందుకు రైతునేస్తం మాసపత్రిక నిరంతరం కృషి చేస్తోంది. రైతునేస్తం, పశునేస్తం పేరుతో రెండు మాసపత్రికలను ఈ సంస్థ ప్రచురిస్తున్నది.సేంద్రీయ వ్యవసాయ దారులకోసం ప్రకృతినేస్తం పేరుతో మరో వినూత్నమైన మ్యాగజైన్‌ను వెంకటేశ్వరరావుగారు నడుపుతున్నారు.

రైతు నేస్తం సంస్థ 11వ వార్షికోత్సవం సందర్భంగా సుప్రసిద్ధ వ్యవసాయ శాస్త్ర వేత్త, దివంగత పద్మశ్రీ డాక్టర్‌ ఐవి సుబ్బారావు పేరుతో వ్యవసాయ అనుబంధ రంగాల్లో విశేష సేవలు అందిస్తున్న శాస్త్రవేత్తలు, అభ్యుదయ రైతులు, ప్రింట్‌, ఎలక్ర్టానిక్‌ మీడియా అగ్రి-జర్నలిస్టులతో పాటు విస్తరణాధికారులను అవార్డులతో ఘనంగా సత్కరిస్తారు. ఈ అవార్డును ప్రవేశపెట్టినది రైతు నేస్తం, పశునేస్తం, ప్రకృతి నేస్తం సంస్థల అధినేత వై.వెంకటేశ్వరరావు. మన రైతులకు నాబార్డు, ఐసిఆర్‌ఎ లాంటి సంస్థలివ్వాల్సిన అవార్డులను ‘ రైతునేస్తం’ వెంకటేశ్వరరావు ఇవ్వడం అభినందనీయం.

## మూలాలు

## ఇతర లింకులు
* యూట్యూబ్ లో రైతు నేస్తం 09వ వార్షికోత్సవాల గురించి వివరాలు

వర్గం:తెలుగు మాసపత్రికలు
వర్గం:వృత్తులకు సంబంధించిన తెలుగు పత్రికలు
వర్గం:21 వ శతాబ్దపు తెలుగు పత్రికలు
కారకోరం

**కారకోరం** లేదా **కారాకోరమ్** ప్రపంచంలో రెండవ ఎత్తైన పర్వత శ్రేణి. ఇది పాకిస్థాన్, భారతదేశం, చైనా దేశాల సరిహద్దులో ఉంది. ఈ పర్వతశ్రేణి హిందూకుష్ నుండి హిమాలయాల వరకు విస్తరించి ఉంది. ఈ పర్వతశ్రేణి ఆసియా లో అతి పెద్ద శ్రేణులలో ఒకటి. ఈ శ్రేణిలో 8000 మీ. కంటే ఎక్కువ ఎత్తున్న శిఖరాలు నాలుగున్నాయి. అత్యంత ఎత్తైన శిఖరం  ఎత్తున్న కె2. ఇది ప్రపంచంలో రెండవ అత్యంత ఎత్తైన శిఖరం.

## ఎత్తైన పర్వతాలు

ఈ పర్వత శ్రేణిలో ఉన్న అతిపెద్ద పర్వత శిఖరాలు, వాటి ఎత్తులతో:

# కె2: 8,611 మీటర్లు (28,251 అడుగులు) దీన్ని చొగోరి అని అనడం కూడా కద్దు. ప్రపంచంలోకెల్ల ఎత్తైన శిఖరాల్లో ఇది రెండవ స్థానంలో ఉంది (ఎవరెస్టు శిఖరం మొదటి స్థానంలో ఉంది).
# గ్యాషర్‌బ్రమ్ I: 8,080 మీటర్లు (26,510 అడుగులు)
# బ్రాడ్ పీక్: 8,051 మీటర్లు (26,414 అడుగులు)
# గ్యాషర్‌బ్రమ్ II: 8,035 మీటర్లు (26,362 అడుగులు)
# గ్యాషర్‌బ్రమ్ III: 7,952 మీటర్లు (26,089 అడుగులు)
# గ్యాషర్‌బ్రమ్ IV: 7,925 మీటర్లు (26,001 అడుగులు)
# దిస్తాగిల్ సార్: 7,885 మీటర్లు (25,869 అడుగులు)
# కున్యాంగ్ చిష్: 7,852 మీటర్లు (25,761 అడుగులు)
# మషర్‌బ్రమ్ I: 7,821 మీటర్లు (25,659 అడుగులు)
# బటూరా I: 7,795 మీటర్లు (25,574 అడుగులు)
# రాకపోషి: 7,788 మీటర్లు (25,551 అడుగులు)
# బటూరా II: 7,762 మీటర్లు (25,466 అడుగులు)
# కంజుత్ సార్: 7,760 మీటర్లు (25,460 అడుగులు)
# సాల్టోరో కాంగ్రీ: 7,742 మీటర్లు (25,400 అడుగులు)
# బటూరా III: 7,729 మీటర్లు (25,358 అడుగులు)
# సాసర్ కాంగ్రీ: 7,672 మీటర్లు (25,171 అడుగులు)
# చోగోలిసా: 7,665 మీటర్లు (25,148 అడుగులు)
# షిస్పేర్ సార్: 7,611 మీటర్లు (24,970 అడుగులు)
# పాసు సార్: 7,478 మీటర్లు (24,534 అడుగులు)
# మాలిబిటింగ్: 7,458 మీటర్లు (24,469 అడుగులు)
# సియా కాంగ్రీ: 7,442 మీటర్లు (24,416 అడుగులు)
# కె 12: 7,428 మీటర్లు (24,370 అడుగులు)
# స్కిల్ బ్రమ్: 7,410 మీటర్లు (24,310 అడుగులు)
# హరమోష్ శిఖరం: 7,397 మీటర్లు (24,268 అడుగులు)
# అల్టార్ పీక్: 7,388 మీటర్లు (24,239 అడుగులు)
# మొమిల్ సార్: 7,343 మీటర్లు (24,091 అడుగులు)
# బైంత బ్రాక్: 7,285 మీటర్లు (23,901 అడుగులు)
# బాల్టిస్తాన్ శిఖరం: 7,282 మీటర్లు (23,891 అడుగులు)
# ముజ్తాగ్ టవర్: 7,273 మీటర్లు (23,862 అడుగులు)
# దిరాన్: 7,266 మీటర్లు (23,839 అడుగులు)
# గ్యాషర్‌బ్రమ్ V: 7,147 మీటర్లు (23,448 అడుగులు)

ఎత్తైన శిఖరాలలో ఎక్కువ భాగం పాకిస్తాన్ ఆక్రమిత కాశ్మీర్ లోని గిల్గిట్ - బాల్టిస్తాన్ ప్రాంతంలో ఉన్నాయి. బల్టిస్తాన్‌లో సముద్ర మట్టం నుండి 6,100 మీటర్లు (20,000 అడుగులు) కంటే ఎక్కువ ఎత్తున్న పర్వత శిఖరాలు 100 కు పైగా ఉన్నాయి.

## కనుమలు
పడమర నుండి తూర్పు వరకు

* కిలిక్ కనుమ
* మింటాకా కనుమ
* ఖుంజేరబ్ కనుమ (4,693 మీటర్లు. ప్రపంచం లోనే అత్యంత ఎత్తైన అంతర్జాతీయ సరిహద్దు దారి)
* షిమ్షాల్ కనుమ
* ముస్తాగ్ కనుమ
* కారకోరం కనుమ
* సాసర్ కనుమ
* నల్తార్ కనుమ లేదా పకోడా కనుమ

కారకోరం శ్రేణిలో ఖుంజేరబ్ కనుమ ఒక్కటే మోటారు వాహనాలు పోగలిగే కనుమ. ఇది కాకుండా షిమ్షాల్ కనుమ ఒక్కటే ఇప్పటికీ సాధారణ వాడుకలో ఉన్న ఇతర కనుమ దారి.   అయితే, ఇది అంతర్జాతీయ సరిహద్దును దాటదు.

## మూలాలు

## బయటి లింకులు
* Blankonthemap The Northern Kashmir Website
* Pakistan's Northern Areas dilemma
* Great Karakorams
* Karakorams.com : Travel and Trekking in the karakorams
వర్గం:పర్వత శ్రేణులు
వర్గం:హిందీ భాషా పాఠాన్ని కలిగి ఉన్న వ్యాసాలు
వర్గం:లడఖ్
వర్గం:జమ్మూ కాశ్మీరు
వర్గం:భారతదేశం లోని పర్వత శ్రేణులు
బొబ్బులిగూడెం

**బొబ్బులిగూడెం** కృష్ణా జిల్లా కలిదిండి మండలానికి చెందిన రెవెన్యూయేతర గ్రామం.

## గ్రామ పంచాయతీ
ఈ గ్రామం కోరుకొల్లు గ్రామ పంచాయతీ పరిధిలోని ఒక శివారు గ్రామం.

## గ్రామంలోని విశేషాలు
ఈ గ్రామానికి చెందిన శ్రీ వర్రె సత్యనారాయణ, 30 సంవత్సరాలుగా అమెరికాలో ఉంటున్నారు. అయినా తన స్వంత గ్రామంపై మక్కువతో గ్రామాభివృద్ధిలో భాగం పంచుకుంటున్నారు. వీరు గ్రామములోని శ్రీరామాలయ నిర్మాణానికై ఆరు లక్షల రూపాయలను, శ్రీ వేంకటేశ్వరస్వామి ఆలయానికి ఒక లక్షల రూపాయలనూ, బొబ్బులిగూడెం గ్రామములో గ్రావెలుతో రహదారి నిర్మాణానికి, తమ స్వంత నిధులు వితరణగా అందజేసినారు. ఇప్పుడు గ్రామములో ప్రభుత్వం చేపట్టిన ఆకర్షణీయ గ్రామం (స్మార్ట్ విలేజ్) కార్యక్రమంలో భాగంగా, సిమెంటు రహదారి నిర్మాణానికై ఆరు లక్షల రూపాయలను వితరణగా అందించగా, ప్రభుత్వం ఎన్.ఆర్.ఇ.జి.ఎస్. మరియూ జిల్లా పరిషత్తు నిధులు మొత్తం 14 లక్షల రూపాయలను మంజూరుచేసినది. ఇంకా వీరు గ్రామములో 60 మంది లబ్ధిదారులకు, తన స్వంత నిధులతో మరుగుదొడ్లు కట్టించి ఇచ్చుచున్నారు. 

## గ్రామ భౌగోళికం
ఇది సముద్రమట్టానికి 8 మీ.ఎత్తులో ఉంది

## గ్రామంలో విద్యా సౌకర్యాలు
మండల పరిషత్ పాఠశాల, బొబ్బులిగూడెం

## గ్రామానికి రవాణా సౌకర్యాలు
కలిదిండి, గురవాయపాలెం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 80 కి.మీ

## మూలాలు

వర్గం:కలిదిండి మండలంలోని రెవెన్యూయేతర గ్రామాలు
సుందర్ పిచై

**సుందర్ పిచై** ఒక భారతీయ సాంకేతిక నిపుణుడు. 2015 లో ఇతను గూగుల్ సంస్థకు ముఖ్య కార్యనిర్వహణాధికారిగా నియమితుడవడం వలన వార్తలలో నిలిచారు. భారత ప్రభుత్వం 2021కి గాను సుందర్ పిచాయ్‌ కు పద్మభూషణ్ పురస్కారాన్ని ప్రకటించింది.

## నేపధ్యము
సుందర్ పిచాయ్ అసలు పేరు పి సుందరరాజన్ కాగా.. అమెరికాకు వెళ్లిన తర్వాత అసలు పేరును కుదించి సుందర్ గా, ఇంటిపేరును పి అనే పొడి అక్షరం నుంచి పిచాయ్ గా పూర్తిగా పొడిగించుకున్నారు. ఇతను చెన్నైలో పుట్టి, పెరిగారు. వనవాణి మెట్రిక్యులేషన్ పాఠశాలలో పదో తరగతి దాకా చదివారు. చెన్నైలోని జవహర్ విద్యాలయలో ఇంటర్మీడియెట్ చదివారు. ఆ తర్వాత ఖరగ్‌పూర్ లోని ఇండియన్ ఇనిస్టిట్యూట్ ఆఫ్ టెక్నాలజీలో బీటెక్ చేశారు. ఉపాధ్యాయులు అక్కడే పీహెచ్‌డీ చేయాలని సలహా ఇచ్చారు. కానీ, 1993లో అమెరికా వెళ్లిన సుందర్ స్టాన్‌ఫోర్డ్ యూనివర్సిటీలో ఇంజినీరింగ్ అండ్ మెటీరియల్స్ సైన్స్‌లో ఎంఎస్, వార్టన్ స్కూల్ నుంచి ఎంబీఏ కూడా చేశారు.

## గూగుల్ లో చేరాక
2004లో గూగుల్ సంస్థలో ప్రోడక్ట్ మేనేజ్‌మెంట్ విభాగం ఉపాధ్యక్షకుడిగా చేరారు. గూగుల్ క్రోమ్ బ్రౌజర్, ఆపరేటింగ్ సిస్టమ్‌ను రూపొందించిన బృందానికి సారథ్యం వహించారు. సెర్చి ఇంజిన్లలో దిగ్గజంగా ఎదిగేందుకు తోడ్పడిన టూల్‌బార్ రూపకల్పనలోనూ ఆయన కీలక పాత్ర పోషించారు. 2014లో సంస్థలో రెండవ స్థానానికి ఎదిగాడు. సుందర్ పిచాయి, గూగుల్ లో చేరడానికి ముందు మెకిన్సే, అప్లైడ్ మెటీరియల్స్ సంస్థల్లో కూడా పనిచేశాడు. గూగుల్ లో పనిచేస్తుండగానే మైక్రోబ్లాగింగ్ సైట్ ట్విటర్లో అవకాశం వచ్చినప్పటికీ ఆయన వెళ్లలేదు.

## మూలాలు

## బయటి లింకులు
* గూగుల్+ లో సుందర్ పిచై 
* 

వర్గం:1972 జననాలు
వర్గం:జీవిస్తున్న ప్రజలు
వర్గం:సాంకేతిక నిపుణులు
వర్గం:చెన్నై వ్యాపారవేత్తలు
వాకాటి పాండురంగారావు

**వాకాటి పాండురంగారావు** తెలుగు కథా రచయిత, జర్నలిస్టు. ఆయన ప్రముఖ తెలుగు వారపత్రిక అయిన ఆంధ్రప్రభకు అత్యధిక కాలం సంపాదకీయాలు చేసారు. ఆయన వ్రాసిన సంపాదకీయాలు రెందు సంపుటాలలో ప్రచురితమైనాయి.తరువాత ఆయన ఆంగ్ల భాషా పత్రికలో పనిచేసారు.

ఆయన రచించిన లఘు కథలలో ఉపదేశ నేపథ్యాలు ఉంటాయి. వాటిలో కొన్ని "మిత్ర వాక్యం", "మరణం ఒక కామా", "దిక్చూచి"
## చరిత్ర
ఆయన 1934 న మద్రాసులో జన్మించారు. ఆయన వివిధ పత్రికలైన ఆనందవాణి, ఆంధ్ర జ్యోతి, న్యూస్ టైం, ఏ.పి.టైమ్స్, ఆంధ్రప్రభ వారపత్రికలలో వివిధ పాత్రికేయ సేవలనందించారు.ఆయన శ్రీ పొట్టి శ్రీరాములు తెలుగు విశ్వవిద్యాలయంలో జర్నలిజం అధ్యాపకునిగా పనిచేసారు. ఆయన విశాఖపట్నం పోర్టుకు డిప్యూటీ దైరక్టరుగా కూడా పనిచేసారు.

## సాహిత్య సేవలు
*పాండురంగారావుకథలు *, * మిత్రవాక్యం *, *చేత వెన్నముద్ద *,*సృష్టిలో తీయనిది*, * దిక్చూచి *లు ఆయన ప్రసిద్ధ రచనలు.

## అవార్డులు
He was a recipient of the Andhra Sahitya Academy, Gopichand and Telugu University awards. He also edited literary works for the National Book Trust and the Sahitya Akademi.

## మూలాలు

వర్గం:1934 జననాలు
వర్గం:1999 మరణాలు
వర్గం:Indian journalists
వర్గం:తెలుగు కథా రచయితలు
వర్గం:తెలుగు విశ్వవిద్యాలయం పూర్వ విద్యార్థులు
ముఖ్య కార్యనిర్వాహక అధికారి

thumb|330x330px|దినేష్ కనబార్,దృవ ఎడ్వవైజర్స్ కంపెనీ స్థాపకుడు, చీఫ్ ఎగ్జిక్యూటివ్ ఆపీసర్|alt=
**ముఖ్య కార్యనిర్వాహక అధికారి** అనగా ఏదేని పబ్లిక్ సంస్థ లేదా ప్రవేట్ సంస్థ అనగా లాభాపేక్ష సంస్థ కోసం నిర్వహణ బాధ్యతలు నిర్వర్తించే వ్యక్తి లేదా అత్యంత సీనియర్ కార్పొరేట్ అధికారి (ఎగ్జిక్యూటివ్) స్థానంలో ఉన్నవాడు అని అర్థం. ముఖ్య కార్యనిర్వాహక అధికారిని ఆంగ్లంలో **చీఫ్ ఎగ్జిక్యూటివ్ ఆఫీసర్** (Chief Executive Officer లేదా **CEO**) అని అంటారు.తరచుగా ఈ స్థానానికి పనిచేసే ముఖ్య కార్యనిర్వాహక అధికారిని అమెరికన్ ఇంగ్లీష్ లో CEO, నిర్వహణ డైరక్టర్, బ్రిటిష్ ఇంగ్లీష్ లో మేనేజింగ్ డైరెక్టర్ (MD) అని, ఇంకా ప్రెసిడెంట్, చీఫ్ ఎగ్జిక్యూటివ్ (CE) వంటి ఇతర పేర్లు ఉన్నాయి. ఇతను సంస్థ మొత్తం విజయానికి, ఉన్నత స్థాయి నిర్వాహక నిర్ణయాలు తీసుకోవటానికి,సంస్థకు సంబందించిన అన్ని బాధ్యతలకు పూర్తి బాధ్యత వహిస్తాడు. 

కార్పొరేషన్ లేదా కంపెనీ **సీఈఓ** సాధారణంగా బోర్డు డైరెక్టర్లకు నివేదికలు సమర్పిస్తాడు.దీని ప్రాథమిక బాధ్యతలు, ప్రధాన కార్పొరేట్ నిర్ణయాలు తీసుకోవడం, ఒక సంస్థ మొత్తం కార్యకలాపాలు,వనరులను నిర్వహించడం, డైరెక్టర్ల బోర్డు మధ్య కమ్యూనికేషన్ ప్రధాన బిందువుగా వ్యవహరించడంలాంటి విధులు నిర్వహిస్తాడు. కార్పొరేట్ సంస్థల కార్యకలాపాలు సి.ఇ.ఓ.లను డైరెక్టర్ల బోర్డుద్వారా ఎన్నుకుంటారు.

## సిఇఒ విధులు, బాధ్యతలు
సి.ఇ.ఓ. విధులు, బాధ్యతలు ఒక సంస్థ నుండి మరొక సంస్థకు మారుతూ ఉంటాయి. ఇది సంస్థాగత నిర్మాణం లేదా సంస్థ పరిమాణాన్ని బట్టి ఉంటుంది. చిన్న కంపెనీలలో దిగువ స్థాయి వ్యాపార నిర్ణయాలు తీసుకోవడం, సిబ్బందిని నియమించడం వంటి చర్యలు సి.ఇ.ఓ చేతుల మీదుగా జరుగుతుంది. పెద్ద కంపెనీలలో సిఇఓ సాధారణంగా ఉన్నత స్థాయి కార్పొరేట్ వ్యూహం, ప్రధాన కంపెనీ నిర్ణయాలతో మాత్రమే వ్యవహరిస్తాడు. ఇతర పనులు నిర్వాహకులకు లేదా వివిధ విభాగాలకు అప్పగించబడతాయి.సిఇఓలకు దిగువ వివరింపబడిన విధులు భాధ్యతలు కలిగి ఉన్నాడు.

* ఒక సంస్థ లేదా సంస్థల మొత్తం విజయానికి కారకుడిగా వ్యవహరిస్తాడు.కంపెనీ వాటాదారుల విలువను అదనంగా పెంచే లక్ష్యంతో దీర్ఘకాలిక వ్యూహాల అభివృద్ధి,అమలుకు నాయకత్వం వహించే బాధ్యత సి.ఇ.ఓ.పైన ఉంది.
* చీఫ్ ఎగ్జిక్యూటివ్ ఆఫీసర్ పాత్రలు, బాధ్యతల ప్రామాణిక జాబితా ప్రత్యేకంగా లేదు. 
* సంస్థ తరపున, వాటాదారులు, ప్రభుత్వ సంస్థలు, ప్రజలతో సంబంధాలు కలిగి ఉంటాడు. 
* సంస్థ స్వల్ప దీర్ఘకాలిక వ్యూహ అభివృద్ధికి ప్రణాళికలు తయారు చేస్తాడు. 
* సంస్థ, సంస్థల దృష్టి లక్ష్యాన్ని సృష్టించడం,అమలు చేయడం సిఇఓ నిర్వహణలో ఉంటుంది.
* డైరెక్టర్లు, ఉపాధ్యక్షులు, అధ్యక్షులతో సహా సంస్థలోని ఇతర కార్యనిర్వాహక నాయకుల పనిని అంచనా వేయటం.
* పోటీ మార్కెట్, ప్రకృతి వైపరీత్యాలద్వారా జరిగిన కష్ట,నష్టాలకు నివేదికలు తయారు చేయటం, విస్తరణ అవకాశాలు, పరిశ్రమ పరిణామాలు మొదలైన వాటిపై అవగాహన కలిగి ఉండటం.
* వ్యాపారం చేసే చోట కంపెనీ అధిక సామాజిక బాధ్యతను నిర్వహించే భరోసా కలిగి ఉంటాడు.
* సంస్థకు నష్టాలను అంచనా వేయడం, వాటిని పర్యవేక్షించడం, తగ్గించటానికి అవసరమైన చర్యలు చేపడతాడు.వ్యూహాత్మక లక్ష్యాలను నిర్దేశించడం. 

## మూలాలు

## వెలుపలి లంకెలు
వర్గం:వ్యాపార సంస్థలు
వర్గం:ప్రభుత్వ సంస్థలు
అల్దీ రామకృష్ణ

**అల్దీ రామకృష్ణ** బాలసాహిత్య రచయిత. 
## జీవిత విశేషాలు
ఆయన చిత్తూరు జిల్లా కలికిరి గ్రామంలో 1949వ సంవత్సరం నవంబరు 13న శ్రీమతి రెడ్డమ్మ, శ్రీహుళక్కి దంపతులకు జన్మించాడు. బి.ఎస్సీ, బి.యిడి చదివి ఉపాధ్యాయ వృత్తిని చేపట్టాడు. బి.ఏ., బి.ఎడ్‌., చదివి ఉపాధ్యాయవృత్తి చేపట్టి పదవీ విరమణ పొందారు. అల్దీ రామకృష్ణ రచనలు అన్ని ప్రముఖ పత్రి కల్లోనూ ప్రచురించబడ్డాయి. బుజ్జాయి బాలల మాసపత్రికలో వినాయకుడి కథలు 20 ధారా వాహికంగా ప్రచురించబడ్డాయి. ఆంధ్రభూమి విక్లీ, ‘బాలభూమి’ శీర్షికలో పదివారాల పాటు తెనాలి రామకృష్ణుడి కథలు 2006లో పదివా రాల పాటు ధారావాహికంగా ప్రచురించబడ్డాయి. బాలమిత్ర, చిన్నారి పత్రికలలో కొన్ని జానపదకథలు రాశారు. ఇంకా పిల్లల కోసం పాటలు, గేయకథలు అనేకం రాశారు.అల్దీ రామకృష్ణ బాలల కోసం రాసిన రూపకాలు అనేకం ఆకాశవాణి తిరుపతి కేంద్రం నుండి పలు మార్లు ప్రసారమయ్యాయి. తిరుపతి అకాశ వాణి కేంద్రం ప్రోగ్రాం హెడ్‌ ఎ.మల్లేశ్వరావు ప్రత్యేకంగా అల్దీ రామ కృష్ణ గారిచే రేడియో ప్రసారం కోసం ‘కుమ్మరి భీమన్న’, ‘శరణం అయ్య ప్ప’ వంటి నాటకాలు కోరి రాయించుకున్నారు.

## రచనలు
# వినాయకుడి కథలు
# హరిహరసుత శతకము
# కురువరతి నంబి అను కుమ్మరి భీమన్న (నాటకం)
# దైవదర్శనం-ధర్మసందేహాలు
# కలికిరి గ్రామ దేవత ఎల్లమ్మ కథ
# శ్రీ షిరిడీ సాయిబాబా గాథలు, సూక్తులు 
## మూలాలు

వర్గం:1949 జననాలు
వర్గం:చిత్తూరు జిల్లా రచయితలు
రాటకొండ వసుంధరాదేవి

right|250px|thumb|రాటకొండ వసుంధరాదేవి
**రాటకొండ వసుంధరాదేవి** (జ.1931) ప్రముఖ తెలుగు రచయిత్రి.
## జీవిత విశేషాలు
ఆమె తెలుగు భాషలో లఘు కథా రచయిత్రి. ఆమె వ్రాసిన రచనలు అనేక సంపుటాలుగా ప్రచురితమైనాయి. వాటిలో "వసుంధరాదేవి కథలు" అనేది 2004 లో ప్రచురితమైనది.  అనేక కవితా సంకలనాలలో ఆమె కథలు కనిపిస్తాయి. వాటిలో కొన్ని యితర భాషలైన హిందీ, ఒరియా, కన్నడ భాషలలోకి అనువదింపబడ్డాయి. ఆంగ్ల అనువాదాలు కూడా బహుళ ప్రాచుర్యం పొందాయి. వాటిలో 
* Women Writing in India Today – Volume 2 (New York: Feminist Press),  
* The Literary Endeavor, A.P.Times, Literary Supplement,  
* Thulika.net (web quarterly, July,2004),  
* cerebration.org (web quarterly, sponsored by Drew University, NJ; Issue II, 2005 and Issue III, 2005).

## అవార్డులు
ఆమె తెలుగు భాషలో చేసిన కృషికి గానూ ఆంధ్రప్రదేశ్ రాష్ట్ర సాహిత్య అకాడమీ అవార్డులను పొందారు. గంగాథరం అవార్డు, ప్రతిభా పురస్కాఅరం (ఉత్తమ మహిళా రచయిత్రి-తెలుగు,1992) అందుకున్నారు. ఆమె ప్రస్తుతం న్యూయార్క్ లో నివసిస్తున్నారు.

## మూలాలు

## ఇతర లింకులు

వర్గం:తెలుగు రచయిత్రులు
వర్గం:1931 జననాలు
సరయు రావు

[right|250px|thumb|సరయు రావు తల్లి [నిడదవోలు మాలతి చిత్రం]]
**సరయు రావు** అమెరికన్ నటి. ఆమె ప్రముఖ రచయిత్రి నిడదవోలు మాలతి కుమార్తె. ఆమె అమెరికాలో ఫాక్స్ కంపెనీ రూపొందించిన ప్రసిద్ధ హాస్య కార్యక్రమం *[[:en:Sons of Tucson|సన్స్ ఆఫ్ టక్స్న్]]' లో ఆవర్తన పాత్రలలో నటించి ప్రసిద్ధురాలైనారు. అదే విధంగా ఆమె అనేక ప్రసిద్ధ టెలివిజన్ కార్యక్రమాలలో నటించారు.
==నటనా ప్రస్థానం==
ఆమె 2007 లో విడుదలైన సినిమా *లయన్స్ ఫర్ లాంబ్స్*తో ప్రసిద్ధురాలయినది. ఆసినిమాలో ఆమెతో పాటు [[రాబర్ట్ రెడ్‌ఫోర్డ్]], [[:en:Tom Cruise|టాం క్రూసే]], [[:en:Meryl Streep|మెరియల్ స్ట్రీప్]]లు నటించారు.. ఆమె *బోనస్*, *బిగ్ బ్యాంగ్ థియరీ*, *హాథోర్నె*, *NCIS: Los Angeles*, [[:en:Two and a Half Men|టూ అండ్ ఎ హాఫ్ మెన్]] వంటి టెలివిజన్ కార్యక్రమాలలో అతిథి పాత్రలు పోషించారు.

==వ్యక్తిగత జీవితం==
ఆమె మాడిసన్,విస్కోన్‌సిన్ లోని [[:en:Madison West High School|వెస్టు హై స్కూలు]]లో చదివారు. ఆమె శాన్‌ఫాన్సిస్‌కో లోణి అంరికన్ కాన్సెర్వేటరీ థియేటర్ నుండి 2005 లో నటనలో మాష్టర్ ఆఫ్ ఫైన్ ఆర్ట్స్ డిగ్రీని పొందారు.

==ఫిల్మోగ్రఫీ==

===చిత్రాలు===
* *...Or Die* (short film) (2012)
* *Good News* (short film) (2011)
* *My Best Friend's Girl* (2008)
* *Lions for Lambs* (2007)
* *Leela* (2002)

===టెలివిజన్===
**Two and a Half Men* (2015)
**Monday Mornings* (2012)
**Fairly Legal* (2012)
**In Plain Sight* (2011)
**Outnumbered* (2011)
**NCIS: Los Angeles* (2011, 2012)
**Harry's Law* (2011)
**Un-Natural Selection* (2011)
**Franklin and Bash* (2011)
**Outsourced* (2010)
**Sons of Tucson* (2010)
**HawthoRNe* (2009)
**Life* (2009)
**Unhitched* (2008)
**The Big Bang Theory* (2007)
**Side Order of Life* (2007)
**Dirt* (2007)
**Related* (2006)
**Bones'' (2005)

## మూలాలు

## ఇతర లింకులు
* 
* 

వర్గం:జీవిస్తున్న ప్రజలు
వర్గం:ప్రవాస భారతీయులు
వర్గం:అమెరికన్ రంగస్థల నటులు
వర్గం:అమెరికా సినిమా నటీమణులు
బేరియం ఫెర్రైట్

**బేరియం ఫెర్రైట్** ఒక రసాయనిక అకర్బన సమ్మేళనం. ఈ సమ్మేళనాన్నీ, సంబంధిత ఫెర్రైట్ పదార్థాలను మాగ్నెటిక్ స్ట్రిప్‌కార్డులు, లౌడ్‌స్పీకరులలోనిఅయస్కాంతాలలో ఉపయోగిస్తారు.
బేరియం ఫెర్రైట్ యొక్క రసాయన ఫార్ములా BaFe2O4.బేరియం ఫెర్రైట్ ఫార్ములానుBa2+ (Fe3+) 2 (O2−) 4గా కూడా చూపిస్తారు.ఇందులోని Fe3+ కేంద్రకాలు అయస్కాంత గుణత్మాకంగా (ferromagnetically ) జతగూడి ఉండును.
## నేపథ్యం
బేరియం ఫెర్రైట్ అధిక అయస్కాంత గుణమున్న పదార్థం.అధిక ప్యాకింగు సాంద్రత కలిగిన లోహ ఆక్సైడ్. 1931 లగాయితు ఈ సమ్మెళన పదార్థం గురించిన నిరంతరఅధ్యయనం జరిగినట్లు తెలుస్తున్నది. అయినప్పటికీ, ఈ మధ్య కాలంలో మాగ్నెటిక్ కార్డ్ స్ట్రిప్స్, స్పీకరులు, మాగ్నెటిక్ టేపులు తదితరాలలో బేరియం ఫెర్రైట్ వాడకం గణనీయంగా పెరిగింది.ముఖ్యంగా ఎక్కువ కాలం సమాచారాన్ని/దత్తాంశం (data) నిలువఉంచు డేటా స్టోరేజి పరికరాలలో ఉపయోగిస్తారు, బేరియం ఫెర్రైట్ అయస్కాంతతత్త్వం కలిగి ఉండుటయే కాకుండా, ఎక్కువ ఉష్ణోగ్రత వద్ద అయస్కాంతగుణాన్ని నిలుపుకొనే ధర్మం కలిగి ఉండటం, పదార్థ క్షయికరణ నిరోధకం, ఆక్సీకరణనిలువర గుణం వలన దీని వినియోగం అయస్కాంతపరికారాలలో ఉపయోగించడం పెరిగింది.
## నామ ఉత్పత్తి
బేరియం పదం గ్రీకు పదమైన బెరిస్ (barys) నుండి ఏర్పడినది. బెరిస్ అనగా భారమైన (heavy ) అని అర్థం. అలాగే లాటిన్ పదమైన ఫెర్రం (ferrum) ఆధారంగా ఫెర్రస్ (ferrus) అని ఐరన్ (Fe) కు నామకరణం చేసారు.ఫెర్రం అనగా పవిత్రమైన లోహం అనిఅర్ధం.ఐరన్ అనేపదం ఆంగ్లో-సాక్సాన్ పదమైన ఐరెన్ (iren) నుండి ఏర్పడినది.అయస్కాంతయుతంగా (ferromagnetically0

## అణు నిర్మాణం
బేరియం ఫెర్రైట్ అణువులోని Fe3+ అధిక పరిభ్రమణతో d5 విన్యాసం/ ఆకృతి (configuration) కలిగి, జత కూడి ఉండును.
## రసాయన ధర్మాలు
బేరియం ఫెర్రైట్‌లు బలిష్టమైన మృత్పరికరములు (robust ceramics).ఇవి తేమ యొక్క ప్రభావాన్ని నిలువరించును., పదార్థ క్షయికరణను బాగా నిలువరించును.బేరియం ఫెర్రైట్ ఒకఆక్సైడ్, అందువలన ఇది మరితంగా ఆక్సీకరణ చెందే అవకాశం లేదు.
## వినియోగం

బేరియం ఫెర్రైట్ పలుపారిశ్రామిక రంగాలలో విస్తృతంగా వినియోగించబడుచున్నది.
### బార్ కోడ్(Barcode)
ID కార్డులు, వాటి యొక్క రీడర్‌లలోని అయస్కాంత పట్టిలలో బేరియం ఫెర్రైట్‌ను ఒక ప్రత్యేక నమూనా (pattern) తోఉపయోగిస్తారు.స్కానరులు ఈ బేరియం ఫెర్రైట్ యొక్క ప్రత్యేక నామూనాను చిన్న రీడరుల ద్వారా గుర్తించ గలుగుతాయి.
### స్పీకరు అయస్కాంతాలు
స్పీకరులలో ఉపయోగించు సామాన్య పదార్థం బేరియం ఫెర్రైట్.సింటేరింగు (కరిగేంతవరకు వేడి చేయడం) (sintering) అను ప్రక్రియ ద్వారా స్పీకరులలో బేరియం ఫెర్రైట్ కలిగిన అయస్కాంతాలను ఎటువంటి రూపాలలోనైన, వివిధ పరిమాణంలో తయారు చెయ్యవచ్చును.ఈ ప్రక్రియలో పొడి/పుడి (powdered) ని మూస, (పోతపోసే) అచ్చు (mould) లో బలంగా కావలసిన ఆకారంలో వత్తి, ఫెర్రైట్ పౌడర్‌ కరిగి సమ్మేళనం చెందే వరకు వేడి చెయ్యుదురు. బేరియం ఫెర్రైట్ తన అయస్కాతం ధర్మాలను నిలుపు కొనుచు సాలిడ్ బ్లాక్‌గా ఏర్పడుతుంది .

## లీనియర్ టేప్ ఓపన్(Linear Tape-Open)
లీనియర్ టేప్ ఓపన్ (LTO) లలో సమాచారాన్నిభద్ర పరచు మాధ్యమంగా బేరియం ఫెర్రైట్ ఎంతో ఉపయుక్తమైనదిగా గుర్తించడమైనది.ఈ మధ్య కాలం వరకు LTO లలో సమాచారాన్ని నిల్వఉంచు మాధ్యమంగా లోహ కణాలను/మెటల్ పార్టికిల్స్ ఉపయోగించెడివారు.బేరియం ఫెర్రైట్ అధిక ప్యాకింగ్ సాంద్రత కలిగి ఉండటం వలన టేపుల ఉపరితల వైశాల్యం పెరుగుతున్నది, ఈ కారణంగా అధిక సమాచారాన్ని (data ) ను టేపులో నమోదు (రికార్డ్) చేసి, నిల్వ (దాచి ఉంచుట) టకు సాధ్యమగుచున్నది.
## ఇవికూడా చూడండి
*బేరియం
*ఇనుము
## మూలాలు

వర్గం:రసాయన శాస్త్రం
వర్గం:బేరియం సమ్మేళనాలు
వర్గం:అకర్బన సమ్మేళనాలు
కార్బన్ టెట్రాఅయొడైడ్

**కార్బన్ టెట్రాఅయొడైడ్ **ఒక రసాయన సమ్మేళన పదార్థం. ఇది ఒక కర్బన సంయోగ పదార్థం. కార్బన్ టెట్రాఅయొడైడ్ యొక్క IUPAC నామం టెట్రాఅయోడోమిథేన్ (Tetraiodomethane). కార్బన్ టెట్రా అయొడైడ్‌ సా పేక్షముగా మిగతా మిథేన్ ఉత్పాదకాలకన్న ప్రకాశమైన ఎరుపురంగు రంగు కలిగిన అరుదైన సంయోగ పదార్థం. కార్బన్ అయొడైడ్‌లో కార్బన్ యొక్క శాతం 2%మాత్రమే.ఈ సంయోగ పదార్థం యొక్క రసాయన సాంకేత పదం CI4.
## భౌతిక ధర్మాలు
ఘన కార్బన్ టెట్రాఅయొడైడ్‌ ముదురు వైలెట్ రంగు స్పటికంగా ఉండును. కార్బన్ టెట్రా అయొడైడ్‌స్పటికం త్రికోణాకారంలో ఉండును. కార్బన్ టెట్రా అయొడైడ్ అణుసౌష్టవం చతుర్భుజంగా (నాలుగు ఫలకాలు) ఉండును .కార్బన్-అయోడిన్ పరమాణుల మధ్య బంధదూరం 2.12 ± 0.02 Å.కార్బన్ టెట్రా అయొడైడ్అణువు లోని అయోడిన్-అయోడిన్ బంధం 3.459 ± 0.03 Åతో ఉండును. బహుశా ఈ కారణం వలననే ఈ సమ్మేళనం ఉష్ణతాత్మకముగాను, కాంతిరసాయనకంగాను (photochemically) అస్థిరమైనది.

కార్బన్ టెట్రాఅయొడైడ్ యొక్క చతుర్భుజ అణువుసౌష్టవం వలన, అణువు శూన్య ద్విధ్రువచలనం కలిగి ఉంది. కార్బన్ టెట్రాఅయొడైడ్ యొక్క అణుభారం 513.63 గ్రాములు/మోల్. ఈ సంయోగ పదార్థం యొక్క సాంద్రత (25°Cవద్ద) 4.32 గ్రాములు/సెం.మీ 3.కార్బన్ టెట్రాఅయొడైడ్‌ మిగతా అధ్రువ (non polar ) సేంద్రియ ద్రావణులలో కరుగుతుంది.

## రసాయన చర్యలు-సంశ్లేషణ-ఉపయోగాలు
కార్బన్ టెట్రాఅయొడైడ్ స్వల్పంగా నీటితో చర్య జరుపును.చర్యవలన అయోడో ఫార్మ్, అయోడిన్ (I2) ఏర్పడును.ఈ సమ్మేళనం ఉష్ణతాత్మకముగాను, కాంతిరసాయనకంగా వియోగం/విచ్చెదన చెందటంవలన టెట్రా అయోడో ఇథైలిన్ (I2C=CI2) ఏర్పడుతుంది.

కార్బన్ టెట్రాఅయొడైడ్‌ను తరచుగా క్షారకాలతో చర్య సమయంలో అయోడినేసన్ కారకంగా ఉపయోగిస్తారు (iodination reagent) .కీటోనులను PPh3, కార్బన్ టెట్రాఅయొడైడ్‌లతో చర్య జరిపించడంవలన 1,1-డై అయోడో ఇథెన్ లుగా పరివర్తన చెందును.

## రక్షణ
కార్బన్ టెట్రాఅయొడైడ్ ఉత్పత్తిదారుల సూచనమేరకు ఈసంయోగ పదార్థాన్ని °C (3&nbsp;°F) వద్ద భద్రపరచ వలెను.అయోడిన్‌ను తయారికి వనరుగా పనిచేయు ఈ సంయోగ పదార్థం ఇరిటేసన్ కల్గించు లక్షణాన్నికలిగి ఉంది.
## ఇవికూడా చూడండి

## మూలాలు

వర్గం:రసాయన శాస్త్రం
వర్గం:కర్బన సమ్మేళనాలు
కార్బొనైల్ ఫ్లోరైడ్

**కార్బొనైల్ ఫ్లోరైడ్** ఒక రసాయనిక సంయోగ పదార్థం.ఈ సమ్మేళనం యొక్క రసాయన సంకేత పదం COF2.
## భౌతిక ,రసాయనిక లక్షణాలు
కార్బొనైల్ ఫ్లోరైడ్ వాయురూపంలో ఉండు ఒక సంయోగపదార్థం. కార్బొనైల్ ఫ్లోరైడ్ రంగులేని, ఘాటయిన వాసన ఉన్న, అత్యంత విష పూరితమైన సంయోగ పదార్థం. కార్బొనైల్ ఫ్లోరైడ్ అణువు ఏకసమక్షేత్ర సౌష్టవాన్ని కలిగిఉన్నది.కార్బొనైల్ ఫ్లోరైడ్ యొక్క అణుభారం 66.01 గ్రాములు/మోల్. కార్బొనైల్ ఫ్లోరైడ్ వాయువు యొక్క సాంద్రత 2.698 గ్రాములు/dm3.కార్బొనైల్ ఫ్లోరైడ్ యొక్కద్రవీభవన స్థానం−111.26&nbsp;°C (−168.27&nbsp;°F;161.89K) ఈ సంయోగ పదార్థం యొక్క బాష్పీభవన స్థానం −84.57&nbsp;°C (−120.23&nbsp;°F; 188.58 K). కార్బొనైల్ ఫ్లోరైడ్ నీటితో తీవ్ర స్థాయిలో చర్య జరుపును.

## ఉత్పత్తి విధానం
మొదట ఫాసిజెన్ వాయువును హైడ్రోజన్ ఫ్లోరైడ్‌తో చర్య నొందించి, పిమ్మట కార్బన్ మొనాక్సైడ్ తో ఆక్సికరణం చెందించటం వలన కార్బొనైల్ ఫ్లోరైడ్‌ను ఉత్పత్తి చెయ్యుదురు. అయితే ఈ చర్యలో అధిక స్థాయిలో ఆక్సీకరణ జరగడం వలన కార్బన్ టెట్రాఫ్లోరైడ్ ఏర్పడు అవకాశం కూడా కలదు. కార్బన్ మొనాక్సైడ్‌ను సిల్వర్ డై ఫ్లోరైడ్‌తో ఆక్సీకరణ చెయ్యడం ద్వారా కార్బొనైల్ ఫ్లోరైడ్‌ను ఉత్పత్తి చెయ్యుట అనుకూలమైన ఉత్పత్తి ప్రక్రియ.
:CO + 2 AgF2 → COF2 + 2AgF
నీటి సమక్షంలో కార్బొనైల్ ఫ్లోరైడ్ అస్థిరమైనది.నీటితో జలవిచ్ఛేదనము చర్యవలన కార్బన్ డయాక్సైడ్, హైడ్రోజన్ ఫ్లోరైడ్‌గా వియోగం చెందును.

## రక్షణ
కార్బొనైల్ ఫ్లోరైడ్అత్యంత ప్రమాదకరమిన విషకారి. అతితక్కువ సమయంవరకు, 2 ppmవరకు ప్రభావానికి గురైన పర్వాలేదు. 

## ఇవికూడా చూడండి
*కార్బన్
*ఫ్లోరిన్
## మూలాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:కర్బన సమ్మేళనాలు
జంగంగుంట్లపాలెం

**జంగంగుంట్లపాలెం** గుంటూరు జిల్లా మేడికొండూరు మండలానికి చెందిన రెవెన్యూయేతర గ్రామం. 

## విద్యా సౌకర్యాలు
కె.సి.రెడ్డి పి.జి.కళాశాల.
## ప్రధాన పంటలు
వరి మొక్కజొన్న

## ప్రధాన వృత్తులు
వ్వవసాయము ప్రథాన వృత్తి
## మూలాలు

వర్గం:మేడికొండూరు మండలం లోని రెవిన్యూయేతర గ్రామాలు
ఓం ప్రకాష్ ముంజల్

**ఓం ప్రకాష్‌ ముంజల్‌** (1928 ఆగస్టు 26 – 2015 ఆగస్టు 13) భారతీయ పారిశ్రామికవేత్త, రచయిత, లోకోపకారి. ఆయన హీరో సైకిల్స్‌ పరిశ్రమను స్థాపించి, భారత సైకిల్‌ పరిశ్రమకు పితామహుడిగా పేరు తెచ్చుకున్నారు. ఆయన ప్రపంచంలోనే అతి పెద్ద సైకిల్ తయారీ సంస్థకు ప్రస్తుత చైర్మన్, వ్యవస్థాపకులు. హీరో మోటార్స్, భారతీయ ద్విచక్ర వాహనాల విడిభాగాల తయారీదారులు, లగ్జరీ హోటల్స్, చతుష్చక్ర వాహనాల విడిభాగాల తయారీ సంస్థలలో ఆయన కృషి అనుపమానం. ఆయన అనెక పాఠశాలను, వైద్యశాలలు స్థాపించి అనేక లోకోపకారమైన సేవలనందించారు
## జీవిత విశేషాలు
ఆయన కమాలియాలో బహదూర్ చంద్ ముంజల్, ఠాకూర్ దేవి దంపతులకు జన్మించారు.1944లో సోదరులతో కలిసి తొలుత అమృత్‌సర్‌లో సైకిల్ స్పేర్ పార్ట్స్ వ్యాపారాన్ని ప్రారంభించారు. 1956లో లుథియానాలో హీరో సైకిల్స్ పేరుతో ఫ్యాక్టరీని స్థాపించారు. తొలుత రోజుకు 25 సైకిళ్ల తయారుతో మొదలైన ప్రస్థానం నేడు 19 వేల సైకిళ్ళకు చేరింది. ప్రపంచంలో అది పెద్ద సైకిల్ తయారీ సంస్థగా పేరుగాంచిన హీరో సైకిల్స్ 1986లో గిన్నీస్ బుక్ ఆఫ్ వరల్డ్ రికార్డుకెక్కింది. దేశీయ సైకిల్ మార్కెట్‌లో 48 శాతం వాటా హీరో సైకిల్స్‌దే. సంస్థను ఇంతగా అభివృద్ధి చేసిన ముంజెల్ భారతీయ సైకిల్ పితామహుడిగాను గుర్తింపు పొందారు.భారతదేశంలో మొదటి హీరో సైకిల్ తయారీ సంస్థ యొక్క యూనిట్ మొదటి యేడాది 639 సైకిళ్ళను తయారుచేసింది.
## వ్యక్తిగత జీవితం
ఆయన సుదర్శన్ ముంజల్ ను వివాహం చేసుకున్నారు. వారికి ఐదుగురు పిల్లలు - నీరు ఖన్నా, నీతా సేథ్, పూనం సోనీ, ప్రియాంకా మల్హోత్రా, పంకజ్ ముంజల్.

ఆయన పారిశ్రామిక రంగంలోనే కాక కవిగా కూడా ప్రసిద్దుడు. అనేక సాహిత్య, సాంస్కృతిక కార్యక్రమాలలో పాల్గొన్నారు. ఆయన రచించిన షేర్స్, ముషారాస్ అనేక పత్రికల్లో ప్రచురింపబడ్డాయి. ఆయన ఉర్దూ భాషాభివృద్ధికి కృషిచేసారు.
## అవార్డులు,గౌరవాలు
ఆయన భారతదేశ పూర్వపు రాష్ట్రపతులైన సర్వేపల్లి రాథాకృష్ణన్, వి.వి.గిరి, జైల్‌సింగ్, ఎ.పి.జె.అబ్దుల్ కలాంల వద్ద నుండి గుర్తింపు, గౌరవాలను పొందారు. అయన పంజాబ్ రాష్ట్రంలో ఆర్థికాభివృద్ధికి చేసిన కృషికి గానూ "అమరీందర్ సింగ్" నుండి "ఉద్యోగరత్న అవార్డు" అందుకున్నారు. ఆయన రాష్ట్రప్రభుత్వ ఖజానాకు చేసిన సేవలకు గానూ "సమ్మాన్ పాత్ర" అవార్డును పొందారు. సాంఘిక సేవలకు గుర్తింపుగా ఇందిరా గాంధీ నేషనల్ యూనిటీ అవార్డును తీసుకున్నారు. రాష్ట్ర ఆర్థికాభివృద్ధికి చేసిన కృషికిగానూ ఆయనకు పంజాబ్ రత్న అవార్డు వచ్చింది.

## మరణం
ఓం ప్రకాష్ ముంజల్ పంజాబ్‌లోని లుథియానాలో కన్నుమూశారు. అనారోగ్యానికి గురైన 87 ఏళ్ల ముంజల్‌ కొన్ని రోజులపాటు లుథియానాలోని సంస్థకు చెందిన హీరో హార్ట్ ఇష్టిస్ట్యూట్ ఆఫ్ దయానంద్ మెడికల్ కాలేజ్ అండ్ ఆసుపత్రిలో చికిత్స పొందుతూ 2015 ఆగస్టు 13 న తుదిశ్వాస విడిచారు.
## మూలాలు

## ఇతర లింకులు
* Official website 

వర్గం:1928 జననాలు
వర్గం:2015 మరణాలు
వర్గం:భారతీయ పారిశ్రామికవేత్తలు
వర్గం:భారతీయ రచయితలు
చునీలాల్ వైద్య

**చునీలాల్ వైద్య** (1917 సెప్టెంబరు 2- 2014 డిసెంబరు 19) గుజరాత్‌కు చెందిన స్వాతంత్ర్యోద్యమ కార్యకర్త, గాంధేయవాది.  ఆయన్ను **చునీభాయ్** అని గుజరాతీ పద్ధతిలో పిలుస్తారు. **చునీకాకా** అని కూడా పిలుస్తారు,  ప్రముఖ గాంధేయవాది. గాంధేయ మార్గంలో పయనించి ఎందరికో స్పూర్తిగా నిలిచారాయన.

## జీవిత విశేషాలు
చునీలాల్ వైద్య గుజరాత్‌, పటాన్ జిల్లాలోని ఒక చిన్న గ్రామంలో 1918 సెప్టెంబరు 2 న జన్మించాడు. అతను గాంధేయవాది, *[[సర్వోదయ]]* నాయకుడు. అతను భారత స్వాతంత్ర్య ఉద్యమంలోను తరువాత వినోబా భావే చేపట్టిన భూదాన్ ఉద్యమంలోనూ పాల్గొన్నాడు. 1960లలో హింస చెలరేగినప్పుడు అస్సాంలో శాంతి కోసం పనిచేశాడు. *ఆయన భూమిపుత్ర* పత్రికకు సంపాదకుడుగా పనిచేసాడు. 1975లో ఇందిరాగాంధీ విధించిన ఎమర్జెన్సీని వ్యతిరేకించి జైలుకెళ్లాడు. 1980లో గుజరాత్ లోక్ సమితి అనే స్వచ్ఛంద సంస్థను స్థాపించాడు. 1986 - 1988 కాలంలో గుజరాత్‌లో కరువు ఏర్పడినపుడు అతను పటాన్ జిల్లాలో 12000 హెక్టార్ల భూమికి సాగునీరు అందించే చెక్ డ్యామ్‌ల నిర్మాణంలోను ఇతర కరువు సహాయక చర్యల లోనూ పాల్గొన్నాడు. 2002 లో జరిగిన గుజరాత్ హింసను కూడా అతను విమర్శించాడు.  

వైద్య *గాంధీ* హత్య: *వాస్తవాలు, అబద్ధం* అనే పుస్తకం రాసాడు. అది పదకొండు భాషల్లోకి అనువదించబడింది*.*  

## పురస్కారాలు
తాను చేసిన పాత్రికేయ కృషికి గాను వైద్య, గురూజీ నిర్భయ్ పాత్రకారితా పురస్కారం అందుకున్నాడు. విశ్వ గుజరాతీ సమాజ్ అందించే విశ్వ గుజరాతీ ప్రతిభా పురస్కారం కూడా అందుకున్నాడు.  2010 లో ఆయనకు జమ్నాలాల్ బజాజ్ అవార్డు లభించింది  అంతేకాకుండా ఆయనను సేన్ గురూజీ నిర్భయ్ పత్రకారిత అవార్డు కూడా ఆయనను వరించింది.

## మరణం
వైద్య 97 సంవత్సరాల వయస్సులో 2014 డిసెంబరు 19 న అహ్మదాబాద్‌లో మరణించాడు. నగరంలోని వడజ్ ప్రాంతంలోని దధీచి శ్మశానవాటికలో అతని అంత్యక్రియలు నిర్వహించారు.  

## మూలాలు

## ఇతర లింకులు

వర్గం:భారత స్వాతంత్ర్య సమర యోధులు
వర్గం:గాంధేయవాదులు
వర్గం:2014 మరణాలు
వర్గం:1918 జననాలు
వర్గం:గుజరాత్ వ్యక్తులు
మ‌నుభాయ్ ప‌టేల్

thumb|మ‌నుభాయ్ ప‌టేల్
**మ‌నుభాయ్ ప‌టేల్** ప్రముఖ స్వాతంత్ర్య సమరయోధుడు, గాంథేయవాది, గుజ‌రాత్ మాజీ మంత్రి.
## జీవిత విశేషాలు
పిన్న వ‌య‌సులోనూ స్వాతంత్ర్యోద్య‌మంలో పాల్గొన్న మ‌నూభాయ్ ప‌టేల్ స్వాతంత్ర్యానంత‌రం కాంగ్రెస్ సేవాద‌ళ్‌లో చురుకుగా ప‌ని చేశారు. 1962లో సావ్లి అసెంబ్లీ నియోజ‌క‌వ‌ర్గం నుంచి తొలిసారిగా అసెంబ్లీకి ఎన్నిక‌య్యారు.రాష్ట్ర మంత్రిగా కూడా కూడా బాధ్య‌త‌లు నిర్వ‌హించారు. అనంత‌రం 1967లో వ‌డోద‌ర నియోజ‌క‌వ‌ర్గం నుంచి లోక్‌స‌భ‌కు ఎన్నిక‌య్యారు. మాజీ ప్ర‌ధాని మొరార్జీ దేశాయ్‌కు స‌న్నిహితుడైన మ‌నూభాయ్ ప‌టేల్ ఎమ‌ర్జెన్సీ స‌మ‌యంలో 13 నెల‌లు జైలు జీవితం గ‌డిపారు.

## మరణం
94 ఏళ్ల మ‌నూభాయ్ ప‌టేల్ గ‌త కొంత కాలంగా ఆనారోగ్యంతో బాధ‌ప‌డుతూ శుక్ర‌వారం మార్చి 27 2015 అర్ధ‌రాత్రి దాటిన త‌రువాత తుది శ్వాస విడిచారు. ఆయ‌న‌కు ముగ్గురు కుమార్తెలు, ఒక కుమారుడు ఉన్నారు.

## మూలాలు

## ఇతర లింకులు
* http://indianexpress.com/article/cities/ahmedabad/gandhian-manubhai-patel-passes-away/
* http://timesofindia.indiatimes.com/india/Gandhian-Manubhai-Patel-no-more/articleshow/46732253.cms

వర్గం:భారత స్వాతంత్ర్య సమర యోధులు
వర్గం:గుజరాత్ వ్యక్తులు
వర్గం:2015 మరణాలు
హైడ్రోకార్బన్

హైడ్రోకార్బన్ అన్న మాటకి తెలుగులో సమానార్థకం "ఉదకర్బనం." ఉదకర్బనాలలో కొన్నింటిని యంత్రాలలో ఇంధనంగా వాడతారు. ఉదాహరణకి మెతేను, ఎతేను వాయువులు ఈ జాతివే. దీపాలు వెలిగించుకుందికి వాడే కిరసనాయిలు, కార్లలో వాడే గేసలీను (పెట్రోలు) ఈ జాతివే. ఇది పూర్తిగా హైడ్రోజన్, కార్బన్ లతో కూడిన సేంద్రియ సమ్మేళనం.ఈ హైడ్రోకార్బన్ లు  ఇంధనాలు  లూబ్రికెంట్ లు,  ప్లాస్టిక్ లు, ఫైబర్ లు, రబ్బర్ లు, సాల్వెంట్ లు, పేలుడు పదార్థాలు  పారిశ్రామిక రసాయనాల ఉత్పత్తికి ముడిపదార్థాలుగా పనిచేస్తాయి. హైడ్రోజన్ (H), కార్బన్ (C) అణువులతో కూడిన నిర్మాణాలు సాధారణ హైడ్రోకార్బన్ సమ్మేళనాలలో ఉంటాయి. సాధారణంగా హైడ్రోకార్బన్లు రంగులేని వాయువులు, ఇవి చాలా బలహీనమైన వాసనలను కలిగి ఉంటాయి. హైడ్రోకార్బన్ లు సరళమైన లేదా సాపేక్షంగా సంక్లిష్టనిర్మాణాలను కలిగి ఉంటాయి, సాధారణంగా ఆల్కేన్ లు, ఆల్కేన్ లు, ఆల్కైన్ లు, ఈ మూడిటికీ చెందని  అనే నాలుగు ఉపవర్గాలుగా వర్గీకరించబడతాయి. ఈ సమ్మేళనాల అణు ఫార్ములా CxHy. హైడ్రోకార్బన్ల ఉనికి మొక్కలు  చెట్లలో కనిపిస్తుంది. ఉదాహరణకు కెరోటీన్స్ అనేది ఒక సేంద్రియ వర్ణకం, ఇది ఆకుపచ్చ నిమ్మ ,  క్యారెట్ లో ఉంటుంది. ఈ హైడ్రోకార్బన్లు సహజ ముడి రబ్బరులో 98% వరకు ఉంటాయి. వాటి యొక్క విభిన్న అణు నిర్మాణాల కారణంగా, హైడ్రోకార్బన్ ల అనుభావిక ఫార్ములా కూడా ఒకదానితో మరొకటి భిన్నంగా ఉంటుంది. ఉదాహరణకు ఆల్కేనులు, ఆల్కైనులు, ఆల్కైనులు, ఆల్కైనులు, ఆల్కైనులలో బంధిత హైడ్రోజన్ మొత్తము తగ్గుతుంది. దీనికి ముఖ్యకారణం కార్బన్ యొక్క "స్వీయ-బంధం" లేదా ద్విబంధాలు లేదా త్రిపుల్ బంధాలు ఏర్పడటం ద్వారా హైడ్రోకార్బన్ యొక్క సంపూర్ణ సంతృప్తీకరణను నిరోధిస్తుంది. హైడ్రోకార్బన్ల యొక్క సామర్థ్యాన్ని కేటనేషన్ అంటారు. ఇటువంటి సామర్థ్యాలతో, ఇవి సైక్లోహెక్సేన్ వంటి మరింత సంక్లిష్ట అణువులను ఏర్పరుస్తుంది, అరుదైన సందర్భాల్లో బెంజీన్ వంటి సుగంధ హైడ్రోకార్బన్లను ఏర్పరుస్తుంది.హైడ్రోకార్బన్లను విడదీయటం  అనేది బరువైన కర్బన అణువులను తేలికైన అణువులుగా విభజించే ప్రక్రియ. తగినంత మొత్తంలో వేడిమరియు పీడనాన్ని అందించడం ద్వారా ఈ పక్రియ  సాధించబడుతుంది. కొన్నిసార్లు ఉత్ప్రేరకాలు ప్రతిచర్యను వేగవంతం చేయడానికి ఉపయోగిస్తారు. డీజిల్ ఇంధనం, గ్యాసోలిన్ యొక్క వాణిజ్య ఉత్పత్తిలో ఈ ప్రక్రియ చాలా ముఖ్యమైన పాత్రను పోషిస్తుంది.చమురు శుద్ధి కర్మాగారాలు హైడ్రోకార్బన్‌ల ఉపయోగం కోసం ప్రాసెస్ చేయబడతాయి. ముడి చమురు అనేక దశలలో ప్రాసెస్ చేయబడి కావలసిన హైడ్రోకార్బన్‌లను ఏర్పరుస్తుంది వీటిని ఇంధనంగా ఇతర  ఉత్పత్తులలో ఉపయోగిస్తారు.

కార్బోహైడ్రేట్ అన్న మాటకి తెలుగులో సమానార్థకం "కర్బనోదకం." కర్బనోదకాలలలో కొన్ని జీవుల శరీరాలలో ఇంధనంగా పని చేస్తాయి. ఉదాహరణకి పిండి పదార్థాలు ఈ జాతివే. గ్లూకోజు, సెల్యులోజు కూడా ఈ జాతివే.

## మూలాలు

వర్గం:కర్బన సమ్మేళనాలు
బుద్ధికొలత వాదం

జగత్తులో స్థలము (space), కాలము (time) అనే రెండు కొలతలు ఉన్నట్టు శాస్త్రజ్ఞులు చెబుతున్నారు. జగత్తుకు ఈ రెండు కొలతలే కాకుండా బుద్ధి అనేది కొలతగా పనిచేస్తుంది అనే సిద్ధాంతాన్ని **బుద్ధికొలతవాదం** అని అంటారు. ఈ సిద్ధాంతాన్ని ప్రముఖ రచయిత కొడవటిగంటి కుటుంబరావు 1975లో ప్రతిపాదించాడు.
## నేపథ్యం
దేవుణ్ణి ఒక ”భావం”గా ”మాయదారి దేవుడు” వ్యాస పరంపరలో కొట్టి పారేసిన కుటుంబరావు "దయ్యాలు లేవని భావించడం  ఈ కాలపు మూఢ నమ్మకాలలో ఒకటి” అని మొదటి వ్యాసంలోని మొదటి వ్యాకం లోనే తేల్చి పారేశారు. ఇందులో మొదటి మాటను 1975లో అంటే, రెండవ మాటను 1934లో అన్నారు. ఈ రెండు మాటలనూ ఆయన చాలా "స్పృహ"లో ఉండే అన్నారు. కాకపోతే ఆయన దేవుని గురించి మాట్లాడినప్పుడు ఆయనను సరిగానే అర్ధం చేసుకున్నవారు, అతీతశక్తుల గురించి ఆయన చర్చించినప్పుడు మాత్రం ‘అపార్ధం’ చేసుకున్నారు. అపార్ధాలన్నీ ”బుద్ది కొలత” వాద ప్రతివాదాలలో ప్రతిబింబించాయి. పత్రికాముఖంగా కొ.కుతో వాదనకు దిగదలచుకోని కొందరు మేధావులు మాత్రం ఆయనతో ”బుద్ది కొలత”పై ఉత్తర ప్రత్యుత్తరాలు నడిపారు. వారిలో కొందరికి కొ.కు. రాసిన లేఖలు కూడా ఈ ”తాత్విక వ్యాసాలు”లలో చోటుచేసుకున్నాయి.

ఆలివర్‌ లాడ్జ్‌ పరిశోధనలతో పాటు గణిత శాస్త్రజ్ఞుడూ, సైన్స్‌ ఫిక్షన్‌ రచయితా అయిన ఎడ్విరన్‌ ఆచాట్‌ రాసిన ”ప్లాట్‌లాండ్‌” కూడా కొ.కును ప్రభావితం చేసింది. స్పేస్‌ అనేదే లేని ఒక విచిత్ర ప్రపంచంలో ”స్థలం”, ”కాలం”అనే ప్రాధమిక కొలతలకు అర్ధం లేకపోవడం ఈ ”ప్లాట్‌లాండ్‌”లోని విశేషం. కిందటి శతాబ్దం తొలి రోజులలో వెలువడిన ఈ నవల ఐజాక్‌ అసిమావ్‌తో సహా పెక్కు మంది సౖౖెన్స్‌ ఫిక్షన్‌ రచయితలను, శాస్త్రతజ్ఞులను ప్రభావితం చేసింది. కొ.కు. కూడా ఆ ప్రభావంలో స్థల, కాలాలకు తోడు ”బుద్ధి”ని ఒక కొలతగా ప్రతిపాదించారు.మనకు మాములుగా అనుభవంలోకి వచ్చే ఎన్నో అసాధారణ సంఘటనలకు ”బుద్ధి కొలత” లోనే సమాధానం దొరుకుతుందని కొ.కు. విశ్వసించారు. ఆ విశ్వాసానికి శాస్త్రీయ హోదా కల్పించడానికి ఆయన ప్రయత్నించారు.

## చరిత్ర
బుద్ధికొలత వాదాన్ని వివరించడానికి కొ.కు అనేక వ్యాసాలను వ్రాశారు. మొదట ఈ వ్యాసాలు ఆంధ్రజ్యోతి ఆదివారం సంచికలలోనూ, ఆంధ్రజ్యోతి వారపత్రికలోను 1973-1978ల మధ్య ప్రచురితమయ్యాయి. ఈ వ్యాసాలను, మరికొన్ని అముద్రితవ్యాసాలను కలిపి (28-12-1973 ఆంధ్రజ్యోతి వారపత్రికలో వచ్చిన అతీతశక్తులు అనే వ్యాసం మినహా) విశ్వేశ్వరరావు (శ్రీశ్రీప్రింటర్స్) 1983 ఆగస్టులో "బుద్ధికొలత, అసాధారణ అనుభవాలు" అనే పేరుతో ఒక పుస్తకాన్ని వెలువరించారు. ఈ వ్యాసాలు ఆంధ్రజ్యోతిలో వెలువడే కాలంలోనూ, తరువాత విశ్వేశ్వరరావు పుస్తకంగా వెలువరించిన తర్వాతా ఈ వ్యాసాలపై అనుకూలంగా, వ్యతిరేకంగా వాద వివాదాలు జరిగాయి. ఇవన్నీ ఆంధ్రజ్యోతి, అరుణతార, సృజన, ప్రజాసాహితి తదితర పత్రికలలో ప్రచురింపబడ్డాయి. సూర్యసాగర్ అనే ఆయన ఈ పుస్తకంపై విమర్శగా "బుద్ధికొలతవాదం - ఒక పరిశీలన" అనే 84 పేజీల పుస్తకాన్ని 1985లో ప్రచురించారు. డిసెంబరు 2012లో ఆంధ్రజ్యోతి వివిధలో రంగనాయకమ్మ కొ.కు బుద్ధికొలత వాదం వ్యాసాలను విమర్శిస్తూ ఒక వ్యాసం వ్రాసారు. దానిపై ఒక మూడునెలలు వివిధలో కడియాల రామమోహన రాయ్, చలసాని ప్రసాద్, కృష్ణాబాయి మొదలైన వారు ఈ చర్చలో స్పందించారు.

## మూలాలు

## ఇతర లింకులు
* ఆలోచనల్ని పదునెక్కించే వ్యాసాలు

వర్గం:పుస్తకాలు
పాల్పేషన్

వైద్యుడు తన చేతి స్పర్ష తో, రోగి శరీరాన్ని పరీక్షించుటను వైద్య పరిభాషలో **పాల్పేషన్** అని అంటారు. ఈ పద్ధతిని మామూలుగా రోగి శరీరం లోపల/బయట ఉన్న ఏదేని అవయవమును కానీ, వస్తువును కానీ దాని పరిమాణము, ఆకారము, స్వభావము గురించి తెలుసుకొనుటకు ఉపయోగించెదరు (ఉదా:- మనిషి శరీరం లోని కణెతి ని, కాలేయము జీర్ణాశయము మొదలగు అవయవాల పరిమాణాన్ని, గర్భంలో ఉండే శిశువును పరీక్షించుటకు, సుఖ ప్రసవం అయ్యేందుకు) మొదలగు వాటికి ఈ పాల్పేషన్ పద్ధతిని ఉపయోగించెదరు.

## ఉపయోగాలు
పాల్పేషన్ ను వైద్యులు, chiropracty, massage therapy, osteopathic medicine, physical therapy, occupational therapy మొదలగు ప్రక్రియలను పాటించే వారు, రొగి కణజాలము గురించి తెలుసుకొనుటకు (వాపు, కండరాల నిర్మాణము), శరీర అంతర్గత అవయవాలు, వాటి సరిహద్దులను గుర్తిచడానికి (కీళ్ళు వాటి పనితీరు), కండరాల మృదుత్వాన్ని తెలుసుకొనుటకు ఉపయొగించెదరు. ఈ విధంగా పాల్పేషన్ ను రోగి శరీరంలో నొప్పి కలిగించే ప్రదేశాలను తెలుసుకోవడానికి, శరీర అంతర్గత అవయవాల పరిమాణాన్ని పరీక్షించడానికి ఉపయోగిస్తారు.
## చిత్రమాలిక

Image:manual_palpation_palpator.jpg|***Manual palpation*** of skeletal landmarks combined with 3D digitizing (see text below for explanations).
Image:virtual_palpation.jpg|***Virtual palpation*** of skeletal landmarks.


## మూలాలు

## ఇతర లింకులు

వర్గం:వైద్య పరీక్షలు
యోగానంద కృష్ణమూర్తి

షిరిడీ సాయి ఆశ్రమ నిర్వాహకులూ, ప్రముఖ గురూజీ, 108కి పైగా సాయి మందిరాల నిర్మాణంలో పాలు పంచుకున్న వ్యక్తి **గోళ్ళముడి యోగానంద కృష్ణమూర్తి** (1931 - ఆగష్టు 14, 2015) ఈయన కృష్ణాజిల్లా నందిగామ మండలం గౌరారం గ్రామంలో జన్మించారు.

## విద్యాభ్యాసం, ఉద్యోగ జీవితం
విజయవాడలో బిఏ ఎల్ ఎల్ బి వరకూ చదువుకున్నారు. హైదరాబాదులో ఇంటిలిజెన్స్ విభాగంలో డిఎస్పీగా పనిచేసారు. ఇంకా పదవీ కాలం వుండగానే స్వచ్ఛంద పదవీ విరమణ చేసారు.

## ఖమ్మం తో అనుభందం
1970 వ సంవత్సరంలో ఖమ్మం వచ్చి ఒక సంవత్సరం పాటు కోర్టులో న్యాయవాదిగా పనిచేసారు. తన జీవిత పర్యంతం బార్ కౌన్సిల్ లో సభ్యునిగా కొనసాగుతూనే వచ్చారు.

## కుటుంబ జీవితం
1951 లో మధురమ్మను వివాహం చేసుకున్నారు. వీరికి ఇద్దరు కుమారులు కృష్ణసాయి, సత్యసాయి. నలుగురు కుమార్తెలు వాణిశ్రీ, జయశ్రీ, ఉమశ్రీ, రమశ్రీ, 
ఆయన ఇద్దరు కుమారులూ మరణించారు. కుమార్తెల్లో ఇద్దరు విదేశాల్లో ఉండగా ఒకరు హైదరాబాద్ లో మరోకరు ఖమ్మంలో ఉంటున్నారు. వీరి జీవిత చరమాంకంలో చిన్నకోడలు సుధాశ్రీ వీరి బాగోగులు చూసుకున్నారు. భక్తమండలి పిచ్చయ్య, నరసింహారావు, దండేల లక్ష్మీనారాయణ, సుగుణమ్మల సహకారంతో షిరిడీ ఆలయాలను, యోగానంద సాయి ఆశ్రమాన్ని ఆమె నడిపిస్తున్నారు.

## ఆధ్యాత్మిక భావాల వ్యాప్తికి కృషి
1974లో ఖమ్మంలో తొలిసారిగా మామిళ్ళగూడెంలో సాయిబాబా మందిరాన్ని నిర్మించారు. తర్వాత 1984లో పెద్దతండాలోని సాయిప్రభాత్ నగర్ యోగానంద షిరిడీ సాయి ఆశ్రమాన్ని ప్రారంభించారు. అదేవింధంగా కారేపల్లి, కామేపల్లి, నేలకొండపల్లి, జీళ్ళచెర్వులతో పాటు నల్గొండ జిల్లా కోదాడ, కృష్ణాజిల్లా వత్సవాయి. వరంగల్ జిల్లాలోనూ, ఒడిసా రాష్ట్రంలోని ఖరగ్ పూర్తో సహా మొత్తం 108 సాయి మందిరాలను నిర్మించడంలో యోగానంద ప్రధాన భూమికను పోషించారు.

కేవలం ఆలయాలను నిర్మించడమే కాకుండా ఏటా నగర సంకీర్తనలూ, పల్లెసేవలూ, గురుపౌర్ణమి, విజయదశమి లాంటి ఆధ్యాత్మిక వేడుకలను నిర్వహించారు. వీటిద్వారా లక్షలాది భక్తులను సంపాదించుకున్నారు. ఏటా వివిధ సందర్భాలలో వేలాదిమంది భక్తులకు అన్నదానం, వస్త్రదానం లాంటికార్యక్రమాలను కూడా నిర్వహించారు.

## నిర్యాణం
యోగానంద కృష్ణమూర్తి తన 84 సంవత్సరాల వయస్సులో ఆగష్టు 14, 2015 న ఖమ్మం జిల్లా గ్రామీణ మండలం పెద్దతండా లోని సాయిప్రభాత్ నగర్ కాలనీలోని షిరిడీ సాయి ఆశ్రమంలోనే తన తుది శ్వాస విడిచారు. అంతకు పూర్వం అనారోగ్య కారణాలతో ఈయన రెండు నెలలకు పైగా కోమాలోనే గడిపారు.
## మూలాలు

## బయటి లింకులు
* ఖమ్మం బాబా ఇక లేరు

వర్గం:1931 జననాలు
వర్గం:2015 మరణాలు
వర్గం:కృష్ణా జిల్లా ఆధ్యాత్మిక వ్యక్తులు
వర్గం:కృష్ణా జిల్లాకు చెందిన పోలీసు అధికారులు
కోయీ మిల్ గయా

కోయీ మిల్ గయా హృతిక్ రోషన్, ప్రీతి జింటా, హన్సిక, కామ్య పంజాబీ తదితరులు ప్రధానపాత్రల్లో విడుదలైన హిందీ చలన చిత్రం. హృతిక్ రోషన్ తండ్రి రాకేష్ రోషన్ నిర్మించి, దర్శకత్వం వహించగా అతని సోదరుడు రాజేష్ రోషన్ సంగీతం అందించాడు.

## నిర్మాణం
### అభివృద్ధి
ప్రముఖ భారతీయ చిత్ర దర్శకుడు, రచయిత సత్యజిత్ రే 1962లో సందేశ్ వారపత్రికలో ది ఏలియన్ అనే కథను రాశారు. గ్రహాంతరవాసి బెంగాల్ లోని కుగ్రామంలో దిగి అక్కడి అమాయక బాలుడిని కలవడం వల్ల ఆ గ్రామంలో ఏలాంటి సంఘటనలు చోటుచేసుకున్నాయో ఇతివృత్తం. ది ఏలియన్ కథను కొలంబియన్ పిక్చర్ అనే సంస్థ మార్లోన్ బ్రాండో ప్రధానపాత్రధారిగా, సత్యజిత్ రే దర్శకత్వంలో సినిమా తీయాలని అనుకున్నా, కొన్ని కారాణాల వల్ల తీయలేకపోయారు. కాని, ది ఏలియన్ కథని మాత్రం మైక్ విల్సన్ అనే వ్యక్తి తన పేరుతో రిజిస్టర్ చేసుకొని, మార్కెట్ చేసుకున్నారు. సినిమా మొదలవ్వకపోవడంతో సత్యజిత్ రే భారతదేశానికి తిరిగివచ్చారు. 1977లో 'క్లోజ్ ఎన్‌కౌంటర్స్ ఆఫ్ ది ధర్డ్ కైండ్', 1979లో 'ఏలియన్', 1982లో 'ఈ.టీ. ఎక్స్‌ట్రా టెరిస్ట్రియల్' (స్టీవెన్ స్పీల్‌బర్గ్) వంటి సినిమాలు ది ఏలియన్ కథ ఆధారంగా రూపొందిచబడ్డాయి. కాని వాటిద్వారా సత్యజిత్ రే కి వ్యక్తిగతంగా, ఆర్థికంగా ఎలాంటి లాభం చేకూరలేదు. ఆ చిత్రాలన్ని భారతదేశంలో 25 శాతం వసూళ్లు రాబట్టుకున్నాయి.

## మూలాలు

## ఇతర లింకులు
* వి.ఎన్. ఆదిత్య, ఓ తండ్రి మాయాజాలం, సాక్షి జర్నల్, 08.08.2015

వర్గం:హిందీ సినిమాలు